Kanali ka Holandiji, Austriji, Nemačkoj i Italiji\nSlovenačka grupa inače se sumnjiči da je preprodavala drogu na celoj teritorij Slovenije, zatim u Holandiji, Austriji, Nemačkoj i Italiji.\nU avgustu 2019. godine policija je im je zaplenila oko 800 kilograma kokaina u međunarodnim vodama u blizini Azorskih ostrva.\n„Slovenačka ćelija kavačkog kriminalnog klana sumnjiči se da je od 8. decembra 2019. godine do jula 2020. godine prošvercovala drogu vrednu 3.821.525 evra“, navodi slovenačko tužilaštvo, koje zatim objašnjava ulogu osumnjičenih u klanu.\nPrema tim podacima, Luka Arapović zvani DAL je, sarađujući sa Klemenom Kadivecom, za zločinačku organizaciju koja se bavila međunarodnim švercom droge i oružja bio zadužen za obezbeđivanje prevoza droge. Kuriri u ovom poslu bili su Slađan Karimović zvani Ribar, Dejan Marijanović zvani Joker, a Arapovićeva veza u italijanskoj Breši kao dobavljač heroina bio je Mladen Samardžija, a kuriri Ivica Stojoski, Dejan Pejovski i Drejc Kovač zvani Hajro.\nCenovnik od 250 do 1.250 evra\n„Marko Škrebec, sa nadimkom na aplikaciji ʼSkajʼ Coco, Darku Nevzatoviću – Casperu poslao je cenovnik usluga koje je obavljao Miloš Miljković (John Dere). Iz tog cenovnika proizilazi da je za prevoz kilograma kokaina do Rijeke ili Zagreba primio 750 evra, a za prevoz pola kilograma 400 evra. Za prevoz kilograma kokaina do Splita 900, Salcburga 750, Beča i Minhena 1.000, Štutgarta 1.250 i Venecije 750, a za prevoz kokaina po Sloveniji 250 evra.“ Prema krivičnoj prijavi, Miljković je za preuzimanje kanabisa u Nemačkoj od vozača kamiona dobijao 100 evra i putne troškove do Nemačke, a za prevoz novca 500 evra plus putne troškove.\nIpak, od tog novca morao je klanu da vrati 30 odsto, kako bi se otplaćivala vozila koja su koristili za šverc.\nS druge strane, Miljkoviću je najam stana na adresi Kvedrova cesta u Kopru, gde se nalazilo skrovište za drogu i gde je on i živeo, finansirala kriminalna organizacija. I ostali troškovi koje je imao bili su uključeni u cenu njegovih usluga.\nSlovenačka policija navela je posle akcije da je dokaze protiv pripadnika ove kriminalne grupe prikupila klasičnim radom, ali i prikrivenim istražnim metodama među kojima je bila i tajna operacija trgovine droge.\nTokom istrage rađeno je i prepoznavanje ostalih osumnjičenih na osnovu foto-dokumentacije, a inspektorima je bilo odobreno i da ih audio i video snimaju na mestu stanovanja i u pokretu i da prisluškuju i snimaju njihovu kompletnu elektronsku komunikaciju.\nZa dobavljače pola miliona evra\nBrat Klemena Kadiveca, jednog od vođa slovenačke ćelije kavačkog klana, Blaž Kadivec (SKY Ljubljana) bio je zadužen da plaća dobavljače kokaina iz Španije i Holandije. U spisima piše da im je novac slao po kuririma, a da je novac za isplatu kurira slao po Darku Nevzatoviću. Policija opisuje da je Nevzatoviću za isplatu dobavljača konoplje iz Španije dao 200.000 evra, koji su bili vakuumirani da bi se lakše preneli, a da je na isti način, ali sa 300.000 evra, isplatio dobavljača kokaina iz Holandije.\nSaradnja sa osam policija\nSlovenačka policija je u ovoj istrazi sarađivala sa kolegama iz Norveške, Nemačke, Italije, Španije, Hrvatske, Srbije, Austrije i Holandije.\n„Kombinacijom klasičnih policijskih zadataka i prikrivenih istražnih mera potvrđeno je da su se osumnjičeni bavili skladištenjem, prodajom, prenošenjem i posredovanjem u prodaji supstanci klasifikovanih kao droga, čime su pribavili veliku količinu protivpravne materijalne koristi, takođe i prodajom, kupovinom, skladištenjem i prenosom vatrenog oružja“, piše u krivičnoj prijavi.\nNa konferenciji za novinare, slovenačka policija navela je da je ovaj ogranak kavačkog klana zaradio najmanje dva miliona evra. Slovenački „Večer“, pozivajući se na nezvanične informacije, objavio je da se ključni momenat policijske istrage dogodio u maju prošle godine, kada je jedan o pripadnika grupe okrenuo leđa svojim saradnicima i počeo da radi za policiju kao prikriveni islednik. Od tada, on je redovno policiju informisao o radu svojih saradnika.\nKokain je, kako je utvrđeno, u Kopar stizao iz Južne Amerike, preko Portugala i Barselone, dok je oružje odlazilo na tržište Slovačke, Srbije i Holandije.\nSrbin zaradio 33.100 evra\nJedan od kurira kavačkog klana u Sloveniji srpski državljanin Miloš Miljković za prevoz droge i novca od 8. decembra 2019. godine do početka jula 2020. godine od tog nezakonitog posla zaradio je najmanje 33.100 evra, tvrdi slovenačka policija.\nBekstvo posle bombe pod „audijem“\nMilan Vujotić bio je prva meta kavačkog klana u ratu sa škaljarima. Kobnog 20. februara 2015. na Novom Beogradu ubijen je škaljarac Goran Radoman, ali je 12 sati pre toga u Podgorici u vazduh dignut Vujotićev „audi A8“. Vujotić je posle toga pobegao iz Crne Gore. Vujotić se inače sumnjiči da je sa vođom kavača Radojem Zvicerom naručio i finansirao likvidaciju Podgoričanina Milića Minje Šakovića, koja je sprečena zahvaljujući informacijama holandske policije.\nMinistar Sulejman Sojlu: Vukotić je hteo da uđe na tursko narko-tržište\nTurski ministar unutrašnjih poslova Sulejman Sojlu izjavio je u intervjuu turskoj javnoj televiziji (TRT) 19. maja da je „škaljarski klan“ najmoćnija kriminalna organizacija na Balkanu, kao i da je šef tog kriminalnog klana Jovan Vukotić pokušao da uđe na tursko mafijaško tržište, konkretno na narko-tržište. Ministar Sojlu naveo je da smatra da je takav pokušaj usmeren protiv tamošnje vlade i da je to zlokoban zaplet u režiji nekih stranih sila. Sojlu je izjavio da je dolazak Jovana Vukotića i gangstera iz Azerbejdžana i Bugarske Nadira Salifova i Dimitra Željzakova pokušaj stranih sila da instaliraju strane kriminalne organizacije na tursku teritoriju. Sojlu je kazao da turske vlasti nisu imale uobičajeni postupak za izručenje kada je Vukotić uhapšen i umesto toga predale su ga zameniku srpskog ministra koji je došao po njega.\n„Uobičajeno bi trebalo da bude sudsko saslušanje, postupak izručenja i tako dalje. Rekao sam da nema potrebe, spakovaćemo ga i predati. Nisu mogli da veruju“, rekao je Sojlu u intervjuu TRT-u, a preneo je portal „Nordik monitor“.


Skupština Srbije usvojila Odluku o preuzimanju nadležnosti\nBeograd, 5. jun 2006. godine - Narodna skupština Republike Srbije usvojila je danas Odluku o obavezama državnih organa Republike Srbije u ostvarivanju nadležnosti Srbije kao sledbenika državne zajednice Srbija i Crna Gora.\nOdluka obavezuje Vladu Republike Srbije i druge državne organe da u okviru svojih ustavnih nadležnosti u roku od 45 dana donesu potrebna akta i preduzmu mere sa ciljem ostvarivanja međunarodno pravnog subjektiviteta Srbije kao države sledbenika državne zajednice.\nOva odluka predviđa ostvarivanje nadležnosti Srbije, pre svega, u oblastima spoljnih poslova i odbrane, do donošenja neophodnih zakona.\nCilj Odluke je i da se reše sva sporna pitanja između Srbije, kao države sledbenika, i Crne Gore, kao osamostaljene države.\nU obrazloženju Odluke navodi se da je Srbija, saglasno Ustavnoj povelji državne zajednice SCG, postala sledbenik državne zajednice, zbog čega je potrebno stvoriti političko-pravne pretpostavke da državni organi Srbije donesu odgovarajuća akta.\nSkupština Srbije istovremeno je konstatovala da je Srbija, u skladu sa polaznim osnovama za preuređenje odnosa Srbije i Crne Gore (Beogradski sporazum) i Ustavnom poveljom državne zajednice, postala sledbenik državne zajednice i u celosti nasledila njen međunarodno pravni subjektivitet, međunarodne dokumente, posebno Rezoluciju 1244 Saveta bezbednosti UN.\nTakođe, Skupština je konstatovala da se pravni poredak Srbije usklađuje sa principima na kojima se zasnivaju pravni poreci razvijenih demokratskih država, kao i sa odgovarajućim aktima organizacija međunarodne zajednice.\nNa sednici je utvrđeno da su institucije Srbije izgrađene na nivou koji omogućava uspešno uključivanje Srbije u evropske i svetske internacionalne procese, a da je ubrzani ulazak u punopravno članstvo svih međunarodnih tela i organizacija, a pre svega proces stabilizacije i pridruživanja EU, neosporan strateški i nacionalni cilj i da su stvorene osnovne pretpostavke za ostvarivanje tog cilja.\nParlament je konstatovao da se ekonomski odnosi u Srbiji zasnivaju na tržišnoj ekonomiji, utemeljenoj na slobodnom preduzetništvu, konkurenciji, zaštiti svojine i socijalnoj pravdi, kao i da je Srbija odlučna da svestrano razvija miroljubive i ravnopravne odnose sa drugim državama, posebno sa susednim, i da je spremna aktivno da doprinese naporima međunarodne zajednice i EU za postizanje političke stabilnosti i trajnog mira u regionu Balkana, Evropi i svetu.\nKljučne reči: Narodna skupština Republike Srbije Evropska unija


Sijarto: Pristupanje Crne Gore EU 2025. predaleko\nMađarska žali zbog politike Evropske unije kojom se potiskuju ambicije zemalja kandidata, izjavio je mađarski ministar spoljnih poslova i trgovine Peter Sijarto.\nOn je u razgovoru za podgoričku Pobjedu istakao da, ako se pogleda bilans ostvarenih rezultata, može da se kaže da su Crna Gora i Srbija predvodnici u procesu pristupanja EU.\n"Mislim da smo jači što nas je više u savezu. Predložena 2025. godina za pristupanje je predaleko, to je nerealno i to znači još sedam godina, ili 2.500 dana. Mi znamo sve o vama, vi znate sve o EU. Znamo vaše rezultate, znamo vašu posvećenost, što još treba? Ne razumemo šta je problem", rekao je Sijarto.\nGovoreći o nedavno objavljenom izveštaju EK o proširenju, Sijarto kaže da je prilično frustriran pomenutim dokumentom, zbog čega će koristiti sve instrumente kako bi ubrzali agendu proširenja.\nEvropska nada za Podgoricu i Beograd\n"Nismo sami u toj ideji, već možemo da računamo i na ostale zemlje Višegradske grupe. Možemo da računamo i na Austriju, takođe i na Rumuniju i Bugarsku koje su tradicionalno posvećene proširenju", naveo je Sijarto.\n"Prvi put u istoriji EU se dešava da se smanjuje broj njenih članica. To se nikad do sada nije desilo. Druga stvar, strah od terorizma u EU je gori neko ikad. U poslednje tri godine, 340 ljudi je umrlo u terorističkim napadima, a preko hiljadu je ranjeno. Treća stvar – ekonomski i politički stub transatlantskih odnosa je takođe oslabljen", naveo je Sijarto.\nSijarto je dodao i da, ako se razmotre te tri stvari, videće se da su dostignuća sadašnje Evropske komisije veoma siromašna, zbog čega se uzda u novi sastav EK sledeće godine.


Nacionalna konferencija posvećena bezbednosti dece kao putnika - OGLASNA TABLA - INFO\nNacionalna konferencija posvećena bezbednosti dece kao putnika\n30 новембра, 2019 0212\nDruga Nacionalna konferencija posvećena bezbednosti dece kao putnika u saobraćaju držana je 27.11.2019.god. u Novom Sadu u turističkom naselju Ribarsko ostrvo, pod simboličnim nazivom ,,Zagrljaj koji život znači” u organizaciji Centra za promociju bezbednosti saobraćaja i podršku Agencije za bezbednost saobraćaja. Ovoj konferenciji prisustvovali su predstavnici Saveta za bezbednost opštine Čajetina.\n„Nacionalnom strategijom za bezbednost saobraćaja predviđeno je da 2020. godine ne strada nijedno dete u saobraćaju. Da bi se stiglo do tog cilja, neophodna je koordinacija i edukacija svih relevantnih institucija i organizacija“, navodi Srđan Radović iz SZBS Čajetine.On dodaje da je akcenat bio stavljen na bezbednost dece kao putnika jer statistički podaci pokazuju da je to u ovom trenutku prioritet. Na konferenciji su predstavljeni rezultati pilot projekta korišćenja auto-sedišta u taksi vozilima nakon godinu dana primene, a novosadski SOS taksi, koji od početka učestvuje u projektu, dobio je nagradu Najsigurniji zagrljaj 2019.godine.\n„Kao društveno odgovorna kompanija, MOL Serbia je odlučila da da svoj doprinos povećanju bezbednosti dece u saobraćaju i svim roditeljima vozačima besplatno pomogne da postave autosedišta ali i da provere da li su pravilno instalirali sedišta za decu u svom vozilu. Koliko god nam je važno da svi naši potrošači budu zadovoljni uslugom koju dobiju na stanici, još nam je važnije da bezbedno nastave put”, izjavila je Nataša Vukšić iz Kompanije MOL. U prvoj fazi kampanje, kompanija MOL Serbia obezbedila je besplatno savetovanje za roditelje vozače na 20 stanica širom Srbije. Plan je da u narednom periodu ova usluga bude omogućena na svim servisnim stanicama MOL Serbia.\nOsim domaćih stručnjaka, na konferenciji su učestvovali i relevantni stručnjaci iz Republike Srpske, Slovenije i Hrvatske.\nIzvor: SZBS opštine Čajetina/zlatiborpress.rs


HRV: Na Jemen bačene stare kasetne bombe - 08.01.2016, Sputnik Srbija\nMeđunarodna koalicija, predvođena Saudijskom Arabijom, u Jemenu je prilikom bombardovanja koristila više decenija stare kasetne bombe američke proizvodnje koje... 08.01.2016, Sputnik Srbija\n09:15 08.01.2016 (Osveženo: 09:50 08.01.2016)\nMeđunarodna koalicija, predvođena Saudijskom Arabijom, u Jemenu je prilikom bombardovanja koristila više decenija stare kasetne bombe američke proizvodnje koje su pale na civilne oblasti, saopštio je Hjuman rajts voč (HRV), nazivajući to ratnim zločinom.\nIzveštaj te grupe obuhvata i fotografiju kasetne bombe „CBU–58“ za koju navode da je proizvedena 1978. godine u Tenesiju.\nTe kasetne bombe su pogodile naseljeni deo Sane, prestonice Jemena, navodi se u izveštaju, ali ne piše da li je neko tom prilikom ranjen.\n7 Januar 2016, 12:14\n„To što koalicija baca kasetne bombe na prenaseljene gradove ukazuje na nameru da se povrede civili, što je ratni zločin“, ističe jedan od predstavnika HRV Stiv Gus.\nFrans pres navodi da su SAD blizak saveznik Saudijske Arabije, ali da u tu zemlju godinama nisu izvozili kasetne bombe kakve su pronađene u Sani.\nSAD su saopštile da znaju za taj izveštaj i da će apelovati na saveznike da „usvoje taktiku koja bi sprečila gubitak nevinih života“.


Vašington pozvao Peking da upotrebi svoj uticaj na Moskvu - Čivijaš Radio Šabac\nin KINA, Rusija, SAD, Svet, UKRAJINA\nKina, koja je javno dala podršku „razumnoj zabrinutosti“ Moskve, treba da upotrebi svoj „uticaj“ na Rusiju da je odvrati od napada Ukrajine, rekla je danas zvaničnica Stejt departmenta Viktorija Nuland.\n„Pozivamo Peking da upotrebi svoj uticaj na Moskvu da je natera na diplomatiju, jer ako ima sukoba u Ukrajini to nije dobro ni za Kinu“, rekla je zamenica državnog sekretara SAD Nuland novinarima.\nDržavni sekretar SAD Entoni Blinken je nekoliko sati ranije razgovarao telefonom sa kineskim ministrom spoljnih poslova Vangom Jiem. SAD su takođe uverene da sporni gasovod Severni tok dva koji povezuje Rusiju i Nemačku neće biti pušten u rad ako Moskva izvrši invaziju na Ukrajinu.\n„Nastavljamo vrlo snažne i jasne razgovore sa našim nemačkim saveznicima i hoću da budem jasna sa vama danas, ako Rusija zauzme Ukrajinu, na ovaj ili onaj način, Severni tok dva neće ići dalje“, rekla je Nuland novinarima.\nNa osnovu kompromisa postignutog prošlog leta sa Vašingtonom oko gasovoda, koji Amerikanci nisu hteli ali koji je završen, Berlin je naveo da će budućnost tog gasovoda biti na stolu u slučaju ruskog napada na Ukrajinu. Ali nemačka vlada nije išla toliko daleko da jasno potvrdi da gasovod neće biti pušten u rad.\nBonus video: Rusko-ukrajinska kriza: Na koju stranu staje Rusija?


Rumunija-smanjenje-plata-fudbalerima-Astra-Djurdju-FIFPro | Sport | Fudbal\n27. September, 05:47\nRumuni pokušali prevaru, FIFPro otkrio o čemu se radi 0 Podijeli Podijeli na facebook Podijeli na twitter Podijeli na viber Pošalji na mail\n10.04.2020. / 14:10\nNeće to baš tako moći.\nRumunski prvoligaš Astra Đurđu pokušao je da se sa svojim fudbalerima dogovori oko smanjenja zarada. Imali su na umu da prepolove zarade igračima, što bi ih izvuklo iz krize.\nAli, za njihov plan, koji je imao i tamnu stranu, saznao je FIFPro, organizacija koja štiti prava profesionalnih fudbalera.\nNaime, fudbalerima koji igraju za Astru primanja kasne. Oni nisu dobili plate za januar, februar i mart, koje ne bi trebalo da zavise od epidemije korona virusa. U dogovoru koji je klub predložio svojim igračima navodi se da bi i te zaostale plate bile umanjene za 50%.\nRumuni su željeli da naprave dogovor na rok od devet mjeseci, odnosno do septembra ove godine. Do toga ipak neće doći, barem ne po prvobitnim uslovima, jer ne postoji osnov da zarade iz januara budu smanjene.\nOvo nisu najgore vijesti iz rumunskog fudbala koje je FIFPro dobio. Oni imaju informacije da su neki drugi klubovi odlučili da u potpunosti prestanu sa isplaćivanjem zarada igračima čije partije ih nisu oduševile. Očekuje se da zbog toga udruženje posebno reaguje.\nPrije prekida prvenstva u Rumuniji, timovi su već podijeljeni u šampionsku grupu i grupu koja se bori za opstanak. Astra je u gornjem dijelu tabele, na četvrtoj poziciji, sa šest bodova manje od Kluža i dva boda manje od Steaue i Krajove.


Oko 60 odsto kompanija ima teškoće u poslovanju, dok velika većina planira da zadrži isti broj zaposlenih - Ekonomija - Dnevni list Danas\nPočetna » Ekonomija » Oko 60 odsto kompanija ima teškoće u poslovanju, dok velika većina planira da zadrži isti broj zaposlenih\nIstraživanje Američke privredne komore u Srbiji (AmCham)\n0Piše: Danas Online 22. maja 2020. 12.19\nAmCham članice očekuju pad profitabilnosti za 25 odsto, investicija za 30 odsto odsto, ali većina (63 odsto) ne očekuje probleme sa likvidnošću. Najveći uzrok pada poslovne aktivnosti čak 68 odsto ispitanika nalazi u smanjivanju tražnje za proizvodima i uslugama, što je posebno vidljivo usektoru turizma i ugostiteljstva, saobraćaja i nekretnina.\nPored većine kompanija koje nameravaju da ostanu na istom broju zaposlenih do kraja godine (71 odsto), relativno je sličan broj onih koji planiraju novo zapošljavanje (14 odsto) i onih koji očekuju otpuštanje (15 odsto).\n„Ozbiljnost posledica po privredu najbolje ilustruje poređenje sa rezultatima istraživanja Sedmo prolazno vreme iz 2019. godine kada je 78 odsto kompanija planiralo rast poslovanja, a 61 odsto novozapošljavanje. Kada je reč o prognozama oporavka, više od polovine kompanija (55 odsto) smatra da će oporavak ekonomije biti postepen i imati oblik slova „U“, dok zbog očekivanja drugog talasa zdravstvene krize, 22 odsto ispitanika prognozira oporavak u obliku slova „W“. Ukoliko se COVID-19 zaustavi odmah, više od 2/3 ispitanika (67 odsto) procenjuje da je potrebno najviše šest meseci za povratak na uobičajen nivo poslovanja“, navodi Američka privredna komora u obrazloženju.\nZoran Petrović, predsednik Američke privredne komore, zahvalio se Vladi Srbije na razumevanju za potrebe privrede i otvorenosti za sugestije i rekao da je ovakvo istraživanje jedan od najboljih načina da se pomogne u formulisanju i praćenju efekata mera za brži oporavak privrede. Istakao je i činjenicu da, iako privreda beleži značajne padove prihoda, primetan je i veći optimizam u očekivanjima u poređenju sa rezultatima istraživanja koje je sprovedeno početkom marta.\nNaime, tada je 42 odsto članica očekivalo dodatne negativne efekte dok je u novoj anketi taj procenat pao na 25 odsto.\n„Zahvaljujemo se Vladi što je u donete mere direktno uključila predloge koji su došli iz privrede i AmCham-a. Država je privredi dala prvu injekciju pomoći, ali do vraćanja na pretkrizni nivo, naročito posebno pogođenih industrija poput hotelijerstva i saobraćaja, potrebno je razmatrati i određene sektorske pakete. U narednom periodu snažan fokus mora da ostane na smanjivanju svih, pogotovo administrativnih troškova poslovanja, i ako smo nešto naučili iz prethodnog perioda to je svakako da možemo da povećamo stepen digitalizacije svih servisa i procesa države i po tom osnovu smanjimo troškove. Takav pristup predstavlja ključ bržeg oporavka privrede i dobru osnovu za razvoj i unapređenje servisa i proizvoda u privatnom sektoru“, rekao je Petrović.\nPolovina AmCham članica ne koristi i ne planira da koristi mere državne pomoći, dok mere uglavnom koriste mala i srednja preduzeća. Najbolje rangirane mere Vlade među kompanijama su odlaganje plaćanja poreza i doprinosa na zarade (41 odsto), direktna pomoć za mala i srednja preduzeća (40 odsto) i odlaganje plaćanja poreza na dobit pravnih lica (23 odsto).\nIstraživanje je sprovedeno od 4. do 13. maja 2020. godine a obuhvatilo je 101 kompaniju članicu AmCham iz 15 sektora, dok je kvalitativno istraživanje sprovedeno sa 40 kompanija koje su komentarisale rezultate kvantitativnog istraživanja, navele ključne izazove i dale predloge za njihovo prevazilaženje. Skoro svi intervjuisani u okviru kvalitativnog uzorka bili su generalni direktori kompanija.\nPrvo istraživanje na temu uticaja COVID 19 na poslovanje sprovedeno je od 13. do 17. marta ove godine na istoj populaciji.\nAmerička privredna komora, Covid19, Istraživanje, zaposlenostBeograd


Projekat ''Ljetnji kamp'' od 30. jula do 7. avgusta na Ivanovim koritima :: Kultura\nProjekat ''Ljetnji kamp'' od 30. jula do 7. avgusta na Ivanovim koritima\nOsmo izdanje projekta ''Ljetnji kamp'' za kamernu muziku čiji cilj je popularizacija kamerne muzike među domaćim muzičarima različitih generacija predstavljen je danas u Multimedijalnoj Sali KIC-a ‘’Budo Tomović’’.\nKulturno - informativni centar „Budo Tomović“ već šest godina nosilac je projekta i glavni organizator Ljetnjeg kampa za kamernu muziku.\nOvogodišnje izdanje realizuje se uz podršku Glavnog grada, Ministarstva kulture, Ambasade SR Njemačke, Prijestonice Cetinje, Turističke organizacie Cetinje, Umjetničke škole za muziku i balet "Vasa Pavić" i Nacionalnih parkova Crne Gore.\nKamp će tradicionalno biti održan od 30.jula do 7.avgusta na Ivanovim koritima, u rekreativno- edukativnom centru “Lovćen”.\nPreko 40 muzičara učestvovaće u radu kampa, 30-tak kompozicija za različite kamerne-instrumentalne ansamble (i ukuse) su na programu.\nPored redovnih KIC je predstavio i nove mentore - među kojima su oboista Bojan Pešić iz Beograda, violončelistkinja Maria Di Meglio iz Kolumbusa, SAD, i hornistkinja Naomi Atherton iz Mančestera.\nDugi niz godina stalni mentori Ljetnjeg kampa na kampu su ugledni muzičari i profesori kako iz naše zemlje, tako i iz regiona i inostranstva: Anton Martinov, Veljko Klenkovski, Žana Lekić, Nataša Popović, Marko Simović i saradnici Slađana Cvejić, Petar Obradović i Ana Cerović Zvicer.\nUrednica muzičkog programa KIC-a Maja Popović kazala je da će osmo izdanje projekta Ljetnji kamp za kamernu muziku okupiti 35 polaznika i 11 mentora i saradnika.\nTakođe će se nastaviti tradicija Ljetnjeg kampa koja uključuje veći broj polaznika u kamerni orkestar.\nIz KIC-a naglašavaju da će ljetos predstaviti dvije premijere: Sonata za kvartet klarineta srpskog klarinetiste i kompozitora Ante Grgina doživjeće svjetsku premijeru na jednom od završnih koncerata a Bachianas Brasileiras br. 5. za ansambl violončela i glas, brazilskog kompozitora Heitora Villa-Lobosa, biće premijerno izvedena u Crnoj Gori.\nNa listi repertoara je oko 30 muzičkih djela, u izvođenju raznovrsnih ansambala. Najbolji će imati priliku da se predstave na završnim koncertima na Cetinju (6.avgust, Ministarstvo kulture) i u Podgorici (7.avgust, KIC „Budo Tomović“).\nZamjenik ambasadora SR Njemačke Christoph Breunig je istakao da je Ambasada SR Njemačke od samog početka bila uz kamp i da će tako biti i ubuduće, kao i da će kroz svoju podršku pružiti doprinos daljem razvoju kamerne muzike u Crnoj Gori, u cilju promocije Crne Gore kao muzičke destinacije.


KCCG – Nabavljen novi akcelerator | MedicalCG Magazin o zdravlju i medicini\nNaslovna izdanje br. 117 KCCG – Nabavljen novi akcelerator\nKCCG – Nabavljen novi akcelerator\nU Kliničkom centru Crne Gore premijer Duško Marković pustio je u rad novi linearni accelerator 25. decembra, vrijedan 2,6 miliona eura.\nDirektor KCCG dr Jevto Eraković istakao je da se radi o najsavremenijem aparatu koji nema nijedna zemlja u ovom dijelu Evrope i da ulaganjem u ovakvu opremu Klinički centar prati dinamiku razvoja naše države.\nVlada je svakodnevno posvećena politikama koje treba da obezbijede da zdravstvena zaštita naših pacijenata bude na nivou zaštite koja se pruža građanima razvijenih evropskih država, kazao je premijer Duško Marković.\n– Zato koristim priliku da najavim da je Vlada planirala nabavku još jednog linearnog akceleratora već u narednoj godini. Takođe, podsjećam da smo samo prošle godine za nabavku medicinske opreme izdvojili oko 12 miliona eura, od čega je za Klinički centar Crne Gore opredijeljeno gotovo sedam miliona – rekao je Marković.\nSnaženje unutrašnjih kapaciteta zdravstvenog sistema omogućiće nam da sredstva namijenjena za liječenje građana u inostranstvu preusmjerimo na poboljšanje standarda zaposlenih kroz povećanje zarada i uslova rada. A već početkom 2019. godine oko 160 vaših kolega i njihovih porodica riješiće svoje stambene potrebe -kazao je premijer Marković.\nPodsjećajući da je Klinika za onkologiju i radioterapiju KCCG izgrađena 2010. godine, dr Eraković je kazao da je to danas evropski centar koji je u stanju da svojim mogućnostima isprati evropske standarde i trendove.\nDr Eraković istakao je da u Klinici za onkologiju ima oko 100 zaposlenih, a, između ostalog, radi 30 ljekara specijalista, 11 subspecijalista, tri doktora nauka, pet fizičara, 11 tehničara za radioterapiju, veliki broj tehničara i medicinskih sestara sa visokom školom.\n– U Klinici prosječno na radioterapiji imamo oko 80 pacijenata i osim segmenta radio terapije možemo biti ponosni da imamo dostupne ljekove za naše onkološke pacijente kakve nema ni jedna zemlja ovog dijela Evrope. Osim standardnog 3D zračenja dobijamo i nove napredne tehnike hirurške radioterapije i na taj način unaprjeđujemo tretman onkoloških pacijenata u Crnoj Gori.\nCilj je da u što skrorijem roku uopšte ne bude listi čekanja za onkološke pacijente, i istakao da je KCCG obavezan da se i dalje razvija u svim segmentima i prati savremene trendove.\nPored nabavke opreme i stvaranja boljih uslova za tretman pacijenata i rad zaposlenih, naš osnovni cilj je jačanje kadrovskih kapaciteta – kazao je dr Eraković i posebno istakao da će KCCG u naredne četiri godine dobiti više od 200 mladih ljekara specijalista.\nPR služba KCCG\nPrethodni tekstPrezentovani projekti Kliničkog centra\nSledeći tekstPredstavljen najveći privatni zdravstveni sistem u regionu


Rad u salonu lepote – karta za samostalnost « Blog o socijalnom uključivanju\nRad u salonu lepote – karta za samostalnost\nObuka je svakodnevna, a sam salon će nakon završetka projekta biti otvoren u komercijalne svrhe.\n– Možda promene teku sporo, ali je bitno da postoji napredak. Do pre tri, četiri decenije bilo je troje visokoobrazovanih. Danas imamo tri Romkinje na master studijama, jednog doktoranta, 15 njih su studiraju. Obuhvat romske dece u predškolskim ustanovama je svake godine sve veći, ponosna je gospođa Vasiljković.\nOsim Akademije, projektom pogranične saradnje obuhvaćeni su i edukacija za rad na računarima i programiranje, književne večeri, izložbe radova Roma, seminari o ravnopravnosti, reproduktivnom zdravlju, značaju inkluzije.\nSrbija je jedna od devet zemalja jugoistočne i centralne Evrope u kojima se sprovodi „Dekada inkluzije Roma 2005-2015” .


Šoltes: Srbija da ne ignoriše presude | Autonomija\nŠoltes: Srbija da ne ignoriše presude\n"Parlament žali zbog ponovljenog poricanja genocida u Srebrenici od nekih srbijanskih zvaničnika"\n„Želim da pojasnim i istaknem da `temeljni korak` ne znači preduslov ili obavezu. `Temeljni korak` znači da se moraju uložiti napori da bi se uspostavilo uzajamno razumevanje o prošlim događajima koji su deo evropske istorije. Takođe, spoljne akcije Evropske unije zasnovane su i određene na poštovanju međunarodnog prava, te stoga presude Međunarodnog suda pravde i Međunarodnog krivičnog tribunala za bivšu Jugoslaviju moraju se uzeti u obzir i ne smeju se ignorisati”, saopštio je za Radio Slobodna Evropa (RSE) Igor Šoltes, poslanik Evropskog parlamenta.\nŠoltes, evroparlamentarac iz Slovenije, to je naveo u pisanom odgovoru na upit RSE u vezi sa njegovim amandmanom po pitanju genocida u Srebrenici koji je usvojen u okviru rezolucije Evropskog parlamenta o Srbiji koja je u Briselu izglasana u četvrtak.\n„Parlament žali zbog ponovljenog poricanja genocida u Srebrenici od nekih srbijanskih zvaničnika. Podseća ih da puna saradnja s Međunarodnim krivičnim tribunalom za bivšu Jugoslaviju i Mehanizmom koji ga je nasledio takođe uključuje puno prihvatanje i primenu njegovih presuda i odluka. Naglašava da je priznavanje genocida u Srebrenici temeljni korak na putu Srbije ka pristupanju EU“, stoji u usvojenoj Rezoluciji.\nDan nakon izveštaja evroparlamenta nije bilo komentara najviših zvaničnika Srbije, koji su u petak bili na Kipru na zajedničkoj sednici srpske i kiparske vlade, u vezi sa delom o Srebrenici.\nRezolucija Evropskog parlamenta, u kom se od Srbije traže i vladavina prava, medijske slobode i dijalog sa Kosovom, usvojena je sa 503 glasa za, 85 protiv i 47 suzdržanih.


I u Srbiji se osetile posledice erupcije vulkana u Tongi | Novosadski informativni portal 021\nI u Srbiji se osetile posledice erupcije vulkana u Tongi\nPosle jake vulkanske erupcije kod ostrva Tonga u južnom Pacifiku u subotu, promena pritiska registrovana je i na meteorološkim stanicama u Srbiji.\nTo je za Euronews Srbija potvrdio meteorolog Đorđe Đurić.\n"I kod nas je došlo do naglog porasta pritiska kao posledica erupcije vulkana iako smo na razdaljini od 15 hiljada kilometara. Zvuk je putovao i kada je stigao do nas, negde oko 20:30, prvo ga je registrovao barometar, instrument za merenje vazdušnog pritiska, pa barograf koji beleži promene", objasnio je Đurić.\nKako kaže, prvo je došlo do naglog porasta, a onda naglog pada pritiska u vrednostima od jednog do tri milibara. Ta neobična i retka pojava nije uticala na vremenske prilike.\nRepublički Hidrometeorolški Zavod Republike Srpske takođe je zabeležio promene. Kako je saopšteno, u periodu od 20 do 22 sata došlo je do naglog porasta, a zatim i pada pritiska za oko dva milibara, prenose Nezavisne novine.\nKretanje talasa snimio je i evropski satelit Meteosat, pošto oštar pad atmosferskog pritiska izaziva kondenzaciju vodene pare i bilo je moguće snimiti oblake u infracrvenom spektru.\n"Udarni talas" koji je putovao brzinom od hiljadu kilometara na čas nakon erupcije kod Tonge zabeležen je u Evropi u večernjim satima, više od 15 sati posle vulkanske erupcije na udaljenosti od čak 17.000-18.000 kilometara.\n19.01.2022\t• 16:11\nSrbiju Drma Referendum\nBesna Opozicija i Pojedinci\n18.01.2022\t• 20:49\nLik ne bi bio manje vredan i da nije jak kao bik.\nLako je biti duhovit kad mečka igra pred tuđom kućom.


MK Group-a uvodi ZAGA modul kod SAP rešenja MK Group-a uvodi ZAGA modul kod SAP rešenja – Personal magazin\nMK Group, lider u u visoko tehnološkoj poljoprivrednoj proizvodnji najavila je na 75. međunarodnom poljoprivrednom sajmu u Novom Sadu, da će ove godine investirati više od 20,5 milona evra u tehnološko unapređenje poljoprivredne proizvodnje u Srbiji. Sa 22.000 hektara oranica u Srbiji i 35.000 hektara obradive zemlje u Ukrajini, MK Group planira nova investiranja u Belorusiji i zemljama u regionu.\n– Nakon uspešnih poslovanja na najvećoj žitnici Evrope – Ukrajini, planiramo da investiramo i u Belorusiju. Preliminarni razgovore smo objavili oko mogućih proširenja poslovanja u Kazakstan, Sudan i u Argentinu – rekao je Miodrag Kostić, predsednik MK Group.\nPomoćnik predsednika za pitanja agraga Grupe Jaroslav Stupavski novinarima na Novosadskom sajmu predstavio je planove za unapređenje poljoprivredne proizvodnje – MK Group-a uvodi sistem navodnjavanja na 1.000 hektara vredan dva miliona evra i ulaže oko 15 miliona evra u izgradnju plastenika na površini od 20 hektara. Trenutno se opremaju i voćnjaci preduzeća Agrounija u Kuli najsavremenijom protivgradnom mrežom i sistemom za navodnjavanje ’kap po kap’, a ovaj projekat je vredan 3,5 miliona evra.\n– Zahvaljujući kontinuiranim investicijima, očekivani ukupni prihod od poljoprivredne proizvodnje u ovoj godini je 37 miliona, a očekivani profit je 8,2 miliona evra – rekao je Stupavski.\nMK Grupa kao holding kompanija u Srbiji trenutno upravlja sa ukupno 31 preduzećem, u kojima je zaposleno više od 3.000 ljudi, a tokom jesenjih radova 2007. godine i u prva četiri meseca ove godine ukupno je investirano u poljoprivredu devet miliona evra.\n– U toku je licenciranje ZAGA modula kod SAP-a kao best practice rešenja za oblast poljoprivrede, čime će preduzeće MK IT Business Solutions biti svetski pionir u ovoj oblasti. Dodatno, MK IT Business Solutions je jedini silver partner SAP West Balkans – naveo je Darko Milačić, izvršni direktor za finansije MK Group.\nMK Group-a uvodi ZAGA modul kod SAP rešenja was last modified: May 14th, 2008 by Redakcija


PLARK - TEME IZ MENADŽMENTA - TEMA058 - DIREKTOR ZA ZNANJE\nKonsultantska kuća Gardner Group predviđa da će samo u SAD do kraja ove godine upravljanje znanjem biti delatnost oko koje će se "vrteti" 1 milijarda USD. Medu svetskim kompanijama koje su lideri u upravljanju znanjem su Microsoft, Hewlett-Packard, Arthur Andersen, Dow Chemical, Skandia AFS, Chevron, General Electric itd. Sve ove kompanije imaju direktore za znanje (Chief Knowledge Officer - CKO), mada se još pojavljuju i nazivi direktor za učenje, direktor za intelektualni kapital, direktor za transfer znanja, direktor za intelektualne urednosti, inženjer znanja itd. Ova funkcija pripada višem nivou menadžmenta, u nivou direktora za ljudske resurse ili direktora za informatičku tehnologiju.\nŠTA JE ZADATAK DIREKTORA ZA ZNANJE?\nŠta je u stvari upravljanje znanjem? Direktor za korporativnu strategiju kompanije Xerox, Dan Holsthouse kaže da je cilj upravljanja znanjem da se u kompaniji stvori ambijent pogodan za učenje koji će podržavati kreativnost ljudi i stalno i ponovno korišćenje znanja koje poseduju pojedinci i organizacija kao celina, a sve u cilju otkrivanja novih poslovnih vrednosti. Na osnovu ovoga može da se kaže da je odgovornost direktora za znanje kompleksna i višestruka:\n1. On zastupa i promoviše značaj znanja i učenja u firmi, a posebnu pažnju poklanja strateškom značaju znanja, korporativnoj kulturi i ponašanju zaposlenih kao i odnosu svakog pojedinca prema znanju.\n2. Planira, dizajnira i organizuje infrastrukturu znanja koja uključuje "biblioteku" - bazu znanja, kompjutersku mrežu namenjenu unapređenju znanja, i organizacionu strukturu koja omogućava povećanje znanja.\n3. Sakuplja informacije o znanjima koja postoje na tržištu a koja mogu biti od interesa za firmu, i u vezi sa tim komunicira sa eksternim akademskim institucijama, firmama i pojedincima koji raspolažu tim znanjima.\n4. Obezbeđuje kritički doprinos u procesu kreacije znanja u čitavoj firmi (novi proizvodi, novi kupci, istraživanje tržišta i razvoj strateškog poslovanja sa ciljem da se ovi poslovi stalno poboljšavaju).\n5. Dizajnira i implementira kodifikaciju znanja u firmi, kao i specifikaciju znanja koja će firmi biti potrebna u skoroj budućnosti.\n6. Razvija strategiju usmeravajući resurse u procese gde postoji najveći raskorak između potreba i mogućnosti.\n7. Med i upravlja vrednošću znanja, i teži da se ono valorizuje na tržištu, bilo konvencionalnim finansijskim metodima bilo na drugi način.\n8. Komunicira i koordinira rad sa svim sektorima u firmi koji svojim radom mogu doprineti ostvarenju koncepta organizacije znanja.\n9. Sa višim nivoom menadžmenta definiše i usaglašava pravce svog stručnog usavršavanja i napredovanja.\nAko se prihvati mišljenje da je jedan od osnovnih zadataka direktora za znanje da identifikuje koja sve znanja postoje u okviru kompanije (bilo da se ona nalaze u dokumentima ili glavama zaposlenih), da ohrabri zaposlene da ta znanja podele sa kolegama, i da uspostavi instrumente koji će omogućiti njihovu široku primenu, onda je jasno da je najveći izazov za direktora za znanje da stvori klimu u kojoj će ljudi deliti svoja znanja sa drugim kolegama.\nProblem je u tome što ljudi u kompanijama, tradicionalno, nisu bili nagrađeni za ovakav vid saradnje. Može se čak reći da je bilo potpuno suprotno: za poslodavce je uvek bilo važno da imaju stručnjake koji su imali znanja koja drugi nisu imali, što je imalo za posledicu da se znanje brižljivo i ljubomorno čuvalo. To je razlog što ovaj novi koncept "deljenja i širenja znanja "predstavlja veliki izazov koji zahteva promenu čitave korporativne kulture organizacije. Zbog toga je uspostavljanje korporativne kulture koja će biti naklonjena znanju apsolutni prioritet.\nKonsultant Thomas Davenport je u istraživanju koje je sprovedene u 20 kompanija u SAD-a koje je bilo vezano za 31 projekat koji se odnosio na znanje, utvrdio da su organizacije sa najboljom strategijom u oblasti upravljanja znanjem one u kojima rade ljudi koji su intelektualno radoznali, koji uživaju da diskutuju o stvarima koje znaju i koji vole da pomažu drugima. U svim kompanijama ima takvih ljudi, ali negativni aspekti postojeće korporativne kulture kao što su nepoverenje, odbojnost i Kronični nedostatak vremena da se ljudi sretnu i razgovaraju predstavljaju veliku prepreku. Kompanije koje svojim striktnim pravilima sprečavaju ljude da slobodno i opušteno razgovaraju, na taj način, u svojoj sredini "ubijaju" razmenu znanja, kreativnost i inovacije.\nDa bi stvorili ovakav ambijent, direktori za znanje moraju da imaju specifičnu i jedinstvenu konstituciju: moraju da budu entuzijasti puni energije koji transformaciju svoje firme kroz upravljanje znanjem prihvataju kao svoju misiju. Moraju da budu širokih interesovanja, društveni i tolerantni, ali s druge strane odmereni i pragmatični. Moraju da razmišljaju konceptualno i da budu u stanju da stvari posmatraju široko i sveobuhvatno. Moraju jasno da komuniciraju koncept znanja i da ga aktivno promovišu, ali i da ga argumentovano brane, kada je to potrebno.\nKonačno, potrebno je da ih ljudi prepoznaju kao lidere, da budu uspešni u timskom radu, uticaju na druge i uspostavljanju korektnih međuljudskih odnosa. Kombinacijom svih ovih veština dobija se sjajan promoter promena. Da bi mogli da odgovore ovako složenom poslu, direktori za znanje moraju da poseduju operativna i primenjiva znanja iz brojnih disciplina: informatičke tehnologije, menadžmenta, komunikacije, istraživanja itd. Upoređivanjem novih ideja sa potrebama firme oni su istovremeno i konsultanti koji nastoje da izaberu one ideje koje će se najbolje uklopiti u viziju znanja organizacije. Zbog toga je izbor prave osobe za ovu funkciju podjednako važan kao i sama odluka da se u organizaciju uvede funkcija direktora za znanje.\nNesporno je da je znanje i učenje za svetske kompanije postalo novi strateški imperativ, uslov opstanka i razvoja, ali smo isto tako sigurni da će u duhu najnovijih promena u našoj zemlji znanje zauzeti mesto koje mu pripada i da će ono postati stvar potrebe i da više neće biti samo stvar vizije, afiniteta ili dobre volje pojedinih direktora. Očekujemo prvi veliki korak - da se i u našim kompanijama imenuju ljudi koji će na početku posvetiti znanju u firmi makar samo 10 ili 20% svog radnog vremena, a verujemo da neće proći mnogo vremena kada ćemo u našoj sredini imati i prve "prave" direktore za znanje!\nUpravljanje znanjem je, kao što smo rekli, još uvek velika nepoznanica koja mnoge kompanije sa dobrim namerama navodi da krenu putem koji je skup i neefikasan. Istraživanja pokazuju da su u samo 1/6 kompanija koje su krenule u ovaj projekat rezultati dobri i očigledni, a u 1/3 kompanija se jedva primećuju neki pomaci. Cl velikoj većini kompanija koje su uložile milione dolara rezultata jednostavno nema (mnoge kompanije su npr. investirale veliki novac u baze podataka kojima ljudi ne pristupaju niti im na bilo koji način doprinose).\nS druge strane, postoje kompanije čiji su koraci osmišljeni i dobro odmereni. "AT&T Global Services" (kompanija koja je deo giganta AT&T sa prometom od 10 milijardi dolara godišnje) je želela da unapredi rad svojih sofisticiranih konsultanata u oblasti tehnologije koji rade širom sveta, tako što će im napraviti jednu praktičnu i sveobuhvatnu bazu podataka. Prvo su, međutim, utvrdili njihova očekivanja i potrebe, a zatim su sproveli istraživanje o načinima na koji su do tada učili i međusobno delili svoja znanja. Na osnovu tih podataka je svako od njih prošao 40-časovnu obuku o tome šta znači biti član "zajednice znanja", potom su utvrđeni kriterijumi prema kojima će biti meren njihov doprinos organizaciji znanja i nagrade koje iz toga proističu, da bi se tek na kraju definisala tehnološka rešenja koja će predstavljati najbolju podršku. l zaista, grupa je postigla izvanredne rezultate uz racionalno korišćenje finansijskih resursa.\nUspešni, zanimljivi ili originalni primeri koji slede pokazuju na koje sve načine može da se prikuplja, koristi ili valorizuje stečeno znanje:\n• Benetton (Italija) proizvodi mas-kastomizovanu odeću koja prati najnovije trendove i želje kupaca u bojama i dizajnu, na osnovu dnevnih podataka o prodaji koji se prikupljaju iz svih butika kompanije širom sveta.\n• General Electric (SAD) je od 1982. godine prikupio u bazi podataka svog komunikacionog centra sve pritužbe svojih korisnika. Do sada je u sistemu evidentirano 1,5 miliona potencijalnih problema kao i njihovih rešenja koji stoje operaterima kompanije na raspolaganju.\n• National Bicycle Industrial Company (Japan) je u stanju da u roku od jednog dana proizvede bicikl po tačnim merama (visini i težini) kao i željenom dizajnu svakog pojedinog kupca, što omogućavaju integrisani kompjuterski programi dizajna i proizvodnje, povezani sa bazom podataka u kojoj su evidentirani svi pojedinačni kupci.\n• Netscape (SAD) komunicira preko Interneta sa odabranim kupcima svojih softvera i ohrabruje ih da iznesu svoje primedbe i predloge, što omogućava da se na tržištu u veoma kratkom roku pojave nove i kvalitetnije verzije softvera prilagođene željama i potrebama kupaca.\n• Ritz Carlton hoteli vode evidenciju o svakom pojedinom gostu tako što svaki zaposleni nakon svakog ličnog kontakta sa gostom popunjava upitnik čiji se podaci zajedno sa drugim zahtevima gosta smeštaju u posebnu bazu podataka. Prilikom svakog novog boravka dotičnog gosta u hotelu ti podaci se odštampaju i daju svakom zaposlenom, kako bi gost dobio specijalan "tretman", prilagođen njegovim specifičnim potrebama.\n• Agro Corp (SAD) koji prodaje đubrivo i seme za poljoprivredu raspolaže podacima o vrsti i kvalitetu zemlje svojih kupaca-farmera, koje kombinuje se podacima o vremenskoj prognozi i drugim podacima vezanim za useve, nakon čega preko svojih prodavača šalje povratnu informaciju farmerima i pomaže im da odaberu najbolju kombinaciju useva.\n• Frito-Lay (SAD) preko svojih predstavnika prikuplja podatke o ostvarenoj prodaji svih vrsta proizvoda u maloprodajnim objektima širom SAD, nakon čega se prikupljeni podaci svakodnevno smeštaju u bazu i analiziraju, na osnovu čega se izvlače zaključci o tome na koji način da se najbolje iskoriste police u prodajnim objektima, koji se zatim prosleđuju radnjama.\n• Skandia (Švedska) se bavi osiguranjem, a svoja iskustva i vrhunska znanja iz organizacije posla je prodala kao know-how švajcarskim osiguravajućim društvima.\n• 3M (SAD), kompanija koja raspolaže sa 60.000 proizvoda nastalih kao rezultat sopstvenih inovativnih procesa, nastoji da uspostavi ravnotežu između kreativnosti i racionalnog poslovanja, tako što su svi zaposleni ohrabreni da uče i preuzimaju rizik, ali se od menadžera zahteva da uspostave čvrstu vezu između stalnog učenja i ostvarenih prihoda.\n• Bruckman Labs (SAD), biotehnička firma, sprovela je reorganizaciju kako bi se afirmisala kultura znanja, a osnovala je i odeljenje za transfer znanja da koordinira te napore. Zaposleni koji pokažu najbolje rezultate u širenju znanja drugim zaposlenima se nagrađuju novčano, kao i menadžerskim pozicijama.\n• Chaparral Steel (SAD) je čeličana koja je sprovela .niz različitih inicijativa: stalnu edukaciju, odsustvo izrazite hijerarhije, jednakost zaposlenih i međusobno poverenje, nagrade za inicijative, a proizvodni radnici su odgovorni za komunikaciju sa kupcima. Rezultat ovih aktivnosti je da je u kompaniji za proizvodnju tone čelika potreban 1,5 sat u odnosu na standard u industriji koji iznosi 1,5-3 sata.\n• Oticon (Danska) je napravio "špageti organizaciju" koju odlikuju izrazita interaktivnost i u kojoj ljudi nemaju "fiksirani"opis poslova već isključivo rade prema potrebama određenih projekata.\n• WM-data, u kojoj nijedna organizaciona jedinica ne može da ima više od 50 zaposlenih, jer se na taj način pojačava osećaj bliskosti, poverenja i međusobne pripadnosti, što je plodno tle za uspostavljanje kulture u kojoj se znanje međusobno deli.\n• McKinsey i Bain & Co. (SAD) su konsultantske kuće u oblasti menadžmenta koje su razvile sopstvene baze znanja koje sadrže njihova iskustva iz svakog pojedinog posla, informacije o članovima svojih timova i reakcije klijenata. U svakom timu postoji osoba kojoj je delegiran ovaj posao.\n• Skandia AFS (Švedska) je uspostavila formalnu proceduru za evidentiranje iskustava i dobrih rešenja, što je smanjilo rok od početka do profitabilnosti njihovih finansijskih usluga sa 2 godine na 6 meseci.\n• Honda i druge japanske kompanije daju informacije o određenim projektima kompanije ljudima iz drugih sektora kako bi se dobila nova i neočekivana rešenja iz drugih izvora, podelila odgovornost i povećao mehanizam samokontrole.\n• Xerox (SAD) obezbeđuje prijatne prostore u okviru kompanije u kojima uz osveženje mogu da razgovaraju osobe iz različitih sektora kako bi se podržali i unapredili međufunkcionalni kontakti iz kojih mogu da proisteknu nova i originalna rešenja.\n• Celemi (Švedska) je još 1995. u svom godišnjem izveštaju objavila informaciju o nominalnom iznosu svojih nevidljivih vrednosti.\n• PLS-Consult (Danska) vrši kategorizaciju svojih kupaca prema tome koliko svojim znanjem i povratnim informacijama doprinose kompaniji.\n• National Technology University (SAD) i Open University (Velika Britanija) prodaju programe obuke preko satelita kompanijama kao što su General Electric, Hewlett-Packard, Texas Instruments.


Članci poređani po datumu: sreda, 14 mart 2018\nNema opasnosti od poplava u Semberiji /VIDEO/\nSlike vodene stihije koja nosi sve pred sobom, za ove četiri godine počela je polako da blijedi.\nPredstavljeni zahtjevi za bolji položaj boraca /VIDEO/\nZbog teškog položaja demobilisanih boraca Udruženje „Pravda“ sačinilo je listu koja se sastoji od osam zahtjeva za rješavanje statusa ove kategorije. Zahtjevi će u toku ove sedmice biti upućeni odgovornim institucijama RS.\nMinistar unutrašnjih poslova Republike Srpske Dragan Lukač demantovao je danas navode ministra bezbjednosti BiH Dragana Mektića da se u Srpskoj prave paravojne, parapolicijske i paraobavještajne strukture, ocijenivši da je cilj takvih neistina destabilizacija Srpske.\nMićić: Nikoga nisam napadao i ne znam o čemu se radi /VIDEO/\n"Nikoga nisam napadao i ne znam o čemu se radi", kaže prvi čovjek Bijeljine, odgovarajući na navode iz otvorenog pisma koje mu je uputila sindikalna organizacija Poljoprivrednog dobra „Semberija“ .\nPD Semberija uputila otvoreno pismo gradonačelniku Bijeljine /VIDEO/\nU otvorenom pismu gradonačelniku Bijeljine koje je u ime sindikalne organizacije PD Semberija potpisao predsjednik sindikalne organizacije Dragoljub Milovanović stoji:\nObilježavanje godišnjice egzodusa Srba iz Sarajeva 31. marta\nU porti manastira Svete Petke u Bijeljini će u subotu, 31. marta, biti obilježene 22 godine od egzodusa Srba iz Sarajeva.\nSanacija udarnih rupa u toku /VIDEO/\nStabilizacija vremenskih prilika od protekle sedmice omogućila je nastavak radova na sanaciji udarnih rupa na prioritetnim ulicama, odnosno lokalnim i nekategorisanim putevima.\nInformacija o vodosnabdijevanju – srijeda 14. mart


U Knjaževcu Inficirane još 22 osobe – Knjaževačke vesti\nHome / 2021 / U Knjaževcu Inficirane još 22 osobe\nU Knjaževcu Inficirane još 22 osobe\nNajnoviji rezultati Zavoda za javno zdravlje ”Timok” u Zaječaru pokazuju da su Koronavirusom u Knjaževcu zaražene su još 22 osobe.\nAntigen testovima 17. februara obuhvaćene su 72 osobe. Negativni nalaz dobijen je u 50 slučajeva, a pozitivan u 22. Tog datuma u referentnu laboratoriju upućena sz 3 PCR testa. Rezultat dva testa je negativan, a za treći se rezultati još čekaju, saopštio je Zavod.\nInače do sada je u Knjaževcu, vakcinu protiv koronavirusa primilo je 5825 građana.\nPrevious: Nova Akcija dobrovoljnog davanja krvi u Knjaževcu\nNext: Košarka : Sokobanja – Knjaževac 1950 (69:85)


Početak priprema za veliku trku: Nike+ Run Club besplatni treninzi za sve trkače — Wannabe Man\nPočetak priprema za veliku trku: Nike+ Run Club besplatni treninzi za sve trkače\nNike+ Run Club u sklopu priprema za šestu po redu Nike trku – “Belgrade 10k”, ovog leta za sve ljubitelje sporta i trčanja, organizuje besplatne treninge, gde će svi polaznici, i žene i muškarci, moći da treniraju, testiraju svoje mogućnosti i obore lične rekorde brzine. Tim povodom će Nike+ Run Club svoj prvi trening za sve ljubitelje trčanja i zdravog života održati u nedelju, 23. jula u 19 sati na stadionu FK Partizan. Besplatni treninzi biće organizovani tri puta nedeljno, tokom leta, kako bi svi trkači bili spremni za veliku Belgrade 10k trku koja će se održati 17. septembra 2017. godine.\nNike+ Run Club treneri razvili su specijalni program u trajanju od osam nedelja, koji svakom polazniku pruža mogućnost da napreduje i postane brži i izdržljiviji. Program uključuje specijalno prilagođene vežbe, muziku koja podstiče motivaciju i savete svetskih stručnjaka kako biste zaista bili najbrži.\nKljučne reči Belgrade 10kNike+ Run ClubPočetak priprema za veliku trku: Nike+ Run Club besplatni treninzi za sve trkačesporttrčanjeWannabe Man


BEOGRAD : ZABRANA PUSTANJA MUZIKE POSLE 23 SATA – NAJNOVIJE VESTI\nBEOGRAD : ZABRANA PUSTANJA MUZIKE POSLE 23 SATA\n13th August 2016 , 12:22 RTS\nZABRANA PUŠTANJA MUZIKE POSLE 11 UVEČE U BLIZINI ZGRADA: U Beogradu uskoro na snazi nova ODLUKA. Vesić je rekao i da je doneta odluka o izboru izvođača radova za projekat Obilićev venac, vredan 180 miliona dinara, nakon čega se očekuje početak radove već za mesec dana\nNa sledećoj sednici Skupštine grada Beograda biće doneta odluka o uvođenju zabrane buke u radijusu od 150 do 200 metara od stambenih objekata, najavio je danas gradski menadžer Goran Vesić.\n– Odluka o zabrani buke će doneti više reda i mira građanima. Cetinjska ulica je najveći problem, a slična situacija je i na Neimaru, kao i u delovima grada uz samu reku – rekao je Vesić na tv “Pink”.\nVesić je održavanje sednice najavio najkasnije za sredinu septemra.\n– Prema važećim pravilima, ugostiteljski objekti koji se nalaze u stambenim zgradama smeli su da puštaju muziku do 23 sata, vikendom do ponoći. Na sledećoj sednici, ta odluka će biti proširena i na objekte koji se nalaze u radijusu od 200 metara od stambenog objekta – rekao je Vesić i dodao da će se rešitri i problem splavova, koji su van stambenih blokova, a ipak prave buku.\nGradsaki menadžer je istakao problem Cetinske ulice, čiji stanari se najčešće žale na ovaj problem.\n– Moj savet ugostiteljima koji planiraju da otvore, ili zadrže objekat u Cetinjskoj ulici je da to ne rade – pošto će noćnim klubovima biti zabranjeno puštanje glasne muzike posle 23 sata, poručio je gradski menadžer.\nNa pitanje o juče potpisanom ugovoru za izgradnju saobraćajnice sa infrastrukturom i mostovskom konstrukcijom za pristup železničkoj stanici “Prokop”, koju predvodi “Strabag”, Vesić je početak radova najavio za narednih mesec dana.\n– Nakon pribavljanja neophodnih bankarskih garancija i odgovarajućih polisa osiguranja radovi mogu da počnu. Izgradnja pristupne saobraćajnice trajaće do maja sledeće godine, a vrednost ugovorenih radova je 380 miliona dinara. Radovima će se povezati gornji trg stanice sa postojećom saobraćajnom mrežom i javnim gradskim prevozom – kazao je Vesić.\nPrema njegovim rečima, “tom saobraćajnicom predviđen je prolazak linija gradskog prevoza, koje će omogućiti vezu javnog saobraćaja sa svim krajevima grada”.\nVesić je precizirao da je projektom predviđena saobraćajnica sa infrastrukturom sa po dve kolovozne trake, dužine oko 770 metara i razdelnim pojasom, sa obostranim pešačkim stazama, osim na delu uključenja sa Bulevarom kneza Aleksandra gde su trotoari sa jedne strane.\n– Na saobraćajnici je predviđena i izgradnja mostovske konstrukcije dužine 145 metara, sa pet raspona, kao i potporni zidovi. Biće izgrađeno 1.500 metara kanalizacione mreže, oko 560 metara vodovoda, 26 parking mesta i dva stajališta javnog prevoza – kazao je gradski menadžer.\nOn je precizirao da će Ulica Dragana Mancea biti rekonstruisana u dužini od 160 metara. U smeru od Bulevara kneza Aleksandra ka železničkoj stanici “Prokop” biće izgrađena pešačko-biciklistička staza u dužini od 200 metara i širine tri metra.\nZnačajan deo predstavlja i uređenje saobraćajnog prolaza ispod Bulevara kneza Aleksandra, kojim će se prilaziti železničkoj stanici.\nVesić je rekao i da je doneta odluka o izboru izvođača radova za projekat Obilićev venac, vredan 180 miliona dinara, nakon čega se očekuje početak radove već za mesec dana.\nOvim projektom je planirano da kompletan Obilićev venac, od zgrade Tanjuga, bude zatvoren za saobraćaj, čime postaje pešačka zona a da će ulaz u garažu biti izmešten u ulicu Maršala Birjuzova.\nMenadžer je naglasio i da garaža dobija dva nova sprata, odnosno dodatnih 300 parking mesta.


Učesnici posjete bili su predstavnici ključnih aktera na polju obrazovanja odraslih u Republici Makedoniji među kojima Centar za obrazovanje odraslih Republike Makedonije, Nacionalna agencija za evropske obrazovne programe i mobilnost, Centar za cjeloživotno učenje Skoplje kao i predstavnici pet otvorenih građanskih univerziteta za cjeloživotno učenje i to iz Skoplja, Gostivara, Tetova, Strumice i Negotina.\nOva bilateralna ekspertska razmjena je organizovana s ciljem da omogući različitim akterima u obrazovnom sistemu ovih dviju zemalja da razmjene iskustva, mišljenja i primjere dobre prakse te zajedno prodiskutuju trenutne probleme i izazove u oblasti obrazovanja odraslih kao i moguća rješenja istih. U skladu s tim, učesnike iz Makedonije su u svojim prostorijama ugostili predstavnici organizacija i ustanova sa različitih nivoa sistema obrazovanja odraslih i iz različitih mikro okruženja.\nPrvog dana posjete učesnici su boravili u Kantonu Sarajevo gdje su održali sastanke sa pomoćnicom ministra za srednje stručno obrazovanje i obrazovanje odraslih u Ministarstvu obrazovanja, nauke i mladih Kantona Sarajevo, gospođom Lamijom Husić te sa predstavnicima JU Bosanski kulturni centar Kantona Sarajevo, JU Srednje građevinsko-geodetske škole Sarajevo te Centra za poslovnu edukaciju Sarajevo.\nPored Kantona Sarajevo, učesnici su posjetili i partnerske organizacije DVV Internationala u Srebrenici i Goraždu. Predstavnice udruženja „SARA“ Srebrenica i „Priroda“ Bratunac su gostima prezentovale svoj rad, dosadašnju saradnju s DVV Internationalom kao i planirane aktivnosti u budućnosti.\nU Bosansko-podrinjskom kantonu Goražde učesnicima je dobrodošlicu poželio i ministar za obrazovanje, mlade, nauku, kulturu i sport, gospodin Damir Žuga i zajedno sa gospodinom Amirom Duhovićem, kontakt osobom za obrazovanje odraslih, ukazao na važnost regionalne razmjene iskustava i jačanja kooperativnog odnosa kako na polju obrazovanja odraslih tako i na svim drugim poljima. Gosti iz Makedonije su poslije sastanka u ministarstvu posjetili i dvije organizacije/ustanove koje su do sada bile nosioci razvoja sistema obrazovanja odraslih u ovom kantonu, JU Srednja stručna škola „Džemal Bijedić“ Goražde i Udruženje „ALDI“ Goražde.


ZAKON O POSTUPKU UPISA U KATASTAR NEPOKRETNOSTI I VODOVA: NALED traži uvođenje podsticaja za legalizaciju i besplatan upis u katastar – Globus\nUvođenje stimulacija za građane da legalizuju svoje objekte i trogodišnjeg besplatnog upisa u katastar, digitalizacija rada sudova i implementacija sistema eProstor za elektronsku izradu prostornih i urbanističkih planova, biće prioriteti Saveza za imovinu i investicije NALED-a u naredne dve godine.\nNa svečanoj sednici ovog radnog tela NALED-a, rečeno je da su to ključne mere da u Srbiji dođe do konačnog uređenja imovinsko-pravnih odnosa.\nDržavna sekretarka Ministarstva građevinarstva, saobraćaja i infrastrukture Aleksandra Damnjanović rekla je da ministarstvo podržava predlog uvođenja besplatnog upisa u katastar i da će planirane izmene Zakona o postupku upisa u katastar nepokretnosti i vodova (“Sl. glasnik RS”, br. 41/2018, 95/2018, 31/2019 i 15/2020) omogućiti da se to ostvari.\nPodsetila je da je Srbija u oblasti izgradnje napravila najveći pomak na Doing biznis listi i sa 186. mesta stigla među prvih 10 u svetu u izdavanju građevinskih dozvola, a 44. smo u ukupnom plasmanu.\n“Plan koji smo usvojili predviđa da u naredne tri godine uđemo u top 10”, rekla je Damnjanović.\nDržavni sekretar u Ministarstvu privrede Milun Trivunac rekao je da je saradnja tog ministarstva i NALED-a u prethodnom periodu bila veoma dobra i da je dala važne rezultate.\nGovoreći o ključnim oblastima u kojima su ostvareni pomaci, on je rekao da se zahvaljujući Zakonu o stečaju (“Sl. glasnik RS”, br. 104/2009, 99/2011 – dr. zakon, 71/2012 – odluka US, 83/2014, 113/2017, 44/2018 i 95/2018) doprinelo tome da stečajno zakonodavstvo bude funkcionalno.\n“To je jedan vid reciklaže u privredi”, rekao je Trivunac i dodao da se dosta doprinelo zaštiti prava poverilaca budući da su stečajevi trajali dugo.\nOn je dodao da taj posao nije bio lak, ali da su i u toj oblasti ostvareni pomaci na Doing biznis listi.\nTakođe, značajan pomak ostvaren je i u zaštiti prava manjinskih akcionara zahvaljujući Zakonu o privrednim društvima (“Sl. glasnik RS”, br. 36/2011, 99/2011, 83/2014 – dr. zakon, 5/2015, 44/2018, 95/2018 i 91/2019) na kome se takođe radilo uz pomoć NALED-a.\nNa sednici je rečeno i da su visoke takse koje prate ozakonjenje i preopterećenost lokalnih samouprava predmetima, značajno usporile ovaj proces te je potrebno produžiti rokove za legalizaciju i digitalizovati proceduru, a građane stimulisati kroz smanjenje troškova.\nPredsednik Saveza i direktor MK grupe Jovan Purar rekao je da prilike za investiranje u Srbiji postoje i da su uslovi za poslovanje bolji, ali je potrebno rešiti imovinske odnose među kojima bih posebno izdvojio Zakon o zadrugama (“Sl. glasnik RS”, br. 112/2015) i sporove koji se i više od 20 godina vode oko zadružnog zemljišta.\nZa privredu je takođe od velikog značaja da se dalje unapređuje procedura upisa u katastar, dodao je on.\nPredstavnici Saveza ukazali su da je takođe, potrebno omogućiti i besplatan upis objekata u naredne tri godine kako bi se postigao visoki nivo ažurnosti katastra.\nOcenjeno je da Zakon o pretvaranju prava korišćenja u pravo svojine na građevinskom zemljištu uz naknadu (“Sl. glasnik RS”, br. 64/2015 i 9/2020), nije pomogao korisnicima, zbog čega danas postoji oko 5.000 hektara “zarobljenog” zemljišta na kojem niko ne gradi.\nKada je reč o digitalizaciji rada sudova, Savez predlaže da se omogući elektronska komunikacija svih učesnika u postupcima (sudija, stranaka i ostalih), praćenje predmeta i izrada odluka, kako bi se predupredilo da dođe do zastoja u radu sudova i nastupanja zastarelosti.\nSavez je doprineo i uvođenju eAukcije, koja je od 1. septembra obavezan način prodaje imovine u izvršnom postupku.\nPutem portala do sad je sprovedeno 147 javnih nadmetanja.\nČlanovi Saveza za imovinu i investicije izabrali su danas i novo rukovodstvo.\nSavez će voditi direktor MK Grupe Jovan Purar, dok će potpredsednici u novom sazivu biti Dejan Vuković, osnivač advokatske kancelarije Vuković i partneri i direktor direkcije za pravne poslove u Erste Banci Nikola Lapčević.Izvor: Vebsajt RTV, 06.10.2020.


Sensservis - Informativni Video Servis - Enis BEŠLAGIĆ, Promotivni spot u okviru projekta EU "Na Savi, sa Savom, za Savu".\nEnis BEŠLAGIĆ, Promotivni spot u okviru projekta EU "Na Savi, sa Savom, za Savu".\nPoorBest 29 January 2012\tU Sarajevu je 27. januara prezentirana medijska kampanja u okviru projekta "Sudjelovanje javnosti u procesu odlučivanja o upravljanju slivom rijeke Save". Projekat obuhvata dokumntarno-edukativni film pod nazivom "Uz Savu, na Savi, za Savu", istoimenu radio reportažu, seriju od 7 TV spotova i isto toliko radio džinglova u kojima sudjeluju regionalne zvijezde iz svijeta muzike, filma i televizije.\nProjekat finasira EU kroz IPA fond prekogranične saradnje, a glavni realizatori su Centar za razvoj i podršku iz Tuzle i Zelena akcija iz Zagreba.\nImajući u vidu kritično stanje većeg dijela slivnog područja rijeke Save sa 43 pritoke, Evropska komisija je odobrila dvogodišnji projekat ukljuivanja javnosti u procese odlučivanja o vodama, te pokrenuti široku javnu kampanju informiranja građana i relevantnih državnih i međunarodnih faktora koji odlučuju o vodama i očuvanju eko-sistema sliva rijeke Save. Uz pomoć dokumentarno-edukativnog filma, tv-spotova, radio-džinglova i radio-reportaže, te nizom edukativnih radionica, seminara i promocija, Evropska unija želi uključiti najširu javnost slivnog područja Save u provedbu Okvirne direktive o vodama (ODV) kako bi se spriječila dalja devastacija ovog sliva.\nSliv Save obuhvata četiri države: Sloveniju, Hrvatsku, Bosnu i Hercegovinu i Srbiju, a samoinicijativno se pridružila i Crna Gora.\nPromotivne spotove i dokumentarno - edukativni film "Uz Savu, na Savi, za Savu" možete preuzeti iz sekcije\nPR i Promocije.\nJedan od 7 promotivnih spotova projekta "Uspješno sudjelovanje javnosti u očuvanju sliva rijeke Save" Hanka Paldum\nWe have 956 guests and 16 members online


HomeEkonomijaOBAVEŠTENJE GRADSKE PORESKE UPRAVE ZA KORISNIKE PORTALA LPA.GOV.RS\n31/07/2020Redakcija BALKAN TVEkonomija, Vesti0\n1. Korisnici koji su se do sada prijavljivali na portal LPA korišćenjem kvalifikovanog elektrenskog sertifikata mogu da nastave da se prijavljuju i dalje na isti način;\n2. Korisnici koji su se do sada prijavljivali na portal LPA korisničkim imenom i lozinkom potrebno je da samostalno sebi izgenerišu parametre za dvofaktorsku autentikaciju na portalu eUprave, i nakon toga, portalu LPA pristupe tako što će birati opciju „Prijava dvofaktorskom autentikacijom“.\n1. Korisnici koji su se do sada prijavljivali na portal LPA korišćenjem kvalifikovanog elektrenskog sertifikata potrebno je da se registruju na portalu eUprava i dobiju svoj elektronski identitet (eID), a zatim nastave da koriste portal LPA na dosadašnji način;\n2. Korisnici koji su se do sada prijavljivali na portal LPA korisničkim imenom i lozinkom potrebno je da se registruju na portalu eUprava i dobiju svoj elektronski identitet (eID). Nakon uspešne registracije biće im omogućena opcija da samostalno izgenerišu parametre za dvofaktorsku autentikaciju i ovi korisnici će nakon toga portal LPA moći da koriste tako što će birati opciju „Prijava dvofaktorskom autentikacijom“.\nProdužene mere u Novom Sadu, vaterpolistima i plivačima dozvoljeno korišćenje bazena


Kodeks ponašanja - UDRUŽENJE RAGBI TRENERA SRBIJE\nOvim kodeksom utvrdjuju se opšta pravila ponašanja ragbi trenera, odnosno svih gradjanskih lica koja se tako predstavljaju prilikom obavljanja aktivnosti, u okviru Ragbi saveza Srbije, pokrajinskih, regionalnih, gradskih , optinskih saveza, i pridružnih organizacija, tokom i van tih aktivnosti, kao i ponašanje prema javnosti, kolegama , nadredjenima i podredjenima, a naročito prema onima koje vaspitavaju, bilo amaterski ili perofesionalno.\nII PRAVILA PONAŠANJA\nRagbi trener u okviru svojih prava, obaveza i ovlaščenja, dužan je da se pri obavljanju svojih aktivnosti i poslova pridržava principa humanosti, objektivnosti, profesionalne nepristrasnosti, odgovornosti, efikasnosti, ekonomičnosti, zakonitosti i pravičnosti\nRagbi trener, obzirom da njegov rad pored stručnog ima i vaspitni karakter, mora da ima jednak profesionalni pristup svim ličnostima, bez davanja prioriteta bilo kome iz bilo kog razloga, sem profesionalnih.\nObzirom na upućenost na rad sa maloletnim licima, mora da čuva fizički i psihički integritet tog lica, i odgovoran je za njegovo psihičko i fizičko zdravlje. Takodje je dužan, da prema datim okolnostima i mogučnostima, ostvari punu saradnju sa roditeljima, ili onima kojima je zakon dao ta lica na brigu.\nRagbi trener mora svojim radom i ponašanjem da čuva i unapredjuje ugled trenerskog poziva i trenerske organizacije kojoj pripada, kako na radnom mestu, tako i u privatnom životu, odnosno mora da se uzdržava od ponašanja koje bi moglo da ima negativan uticaj na ugled trenerskog poziva, i da naruši poverenje u hunmanost, profesionalnost, nepriastrasnost i zakonitost rada.\nRagbi trener ne sme da saradjuje sa licima ili grupom lica za koja postoji osnovana sumnja da su povezani sa kriminalnim radnjama, niti da podstiće svojim ponašanjem, bilo kakvo ponašanje koje je zakonskim normama sankcionisano. Takodje je dužan da sprečava bilo kakvo koriščenje sredstava koje štete zdravlju i stvaraju zavisnost kod korisnika.\nRagbi trener ne sme da vrši diskriminaciju ili uznemiravanje lica po bilo kom osnovu kao što su nacionalna pripadnost, jezik, pol, rasa, boja kože, vereispovest, politička ili druga pripadnost, etničko ili socijalno poreklo, imovinsko stanje, obrazovanje ili neki drugi status, i dužan je da poštuje medjunarodno priznata ljudska prava i slobode.\nRagbi trener dužan je da vodi računa o ličnoj higijeni, čistoći, urednosti i pristojnom izgledu i oblačenju, kao i da sa maksimalnom pažnjom čuva i održava sredstva, opremu, radne i druge prostore gde radi i koje koristi , pažnjom dobrog domaćina, i ne sme da ih koristi u privatne svrhe.\nRagbi trener mora da se trudi da uspostavi odnos sa kolegama koji se zasniva na medjusobnom poštovanju, saradnji, strpljenju, iskrenosti i poverenju i dužan je da poštuje sva normativna akta organizacije i saveza kojima pripada, te da se u skladu sanjima primereno ponaša.\nRagbi treneri su dužni da poštuju pravila ponašanja utvrdjena ovim Kodeksom i na taj način daju svoj dioprinos jačanju značaja i ugleda Trenerske organizacije i ragbi sporta.


Izvor: RTS, 25.Nov.2019, 15:27 (ažurirano 02.Apr.2020.)\nTokom deaktiviranja eksplozivne naprave u Kruševcu lakše je povređen pripadnik čete za protivdiverzionu zaštitu, nezvanično saznaje RTS. Policajac je povređen kada se na eksplozivnoj napravi aktivirala kapisla.\nKako RTS nezvanično saznaje, u Ulici Gavrila Principa u Kruševcu, oko 11 časova došlo je do aktiviranja kapisle na eksplozivnoj napravi, usled čega je lakše povrede prstiju zadobio pripadnik >> Pročitaj celu vest na sajtu RTS << čete za protivdiverzionu zaštitu iz Beograda.\nUviđaj na licu mesta obavili su predstavnici Višeg javnog tužilaštva i PU Kruševac.\nRadio Televizija Vojvodine: Povređen policajac tokom deaktiviranja eksploziva u Kruševcu\nVečernje novosti: Eksplozija u Kruševcu: Deminer povređen dok je uklanjao bombu u dvorištu kuće (FOTO)\nEKSPLOZIJA U KRUŠEVCU Povređen policajac dok je pokušavao da DEAKTIVIRA BOMBU\nU dvorištu kuće Zorana B. iz Kruševca došlo je do eksplozije danas oko 11 sati, kada je pripadnik Policijske brigade za grad Beograd - čete za protivdiverzionu zaštitu Dragan K. pokušao da deaktivira eksplozivnu napravu!\nIzvor: NoviMagazin.rs, 25.Nov.2019\nPripadnik čete za protivdiverzionu zaštitu lakše je povređen danas u Kruševcu tokom deaktiviranja eksplozivne naprave, objavio je RTS.Kako RTS nezvanično saznaje, u Ulici Gavrila Principa u Kruševcu, oko 11 časova došlo je do aktiviranja kapisle na eksplozivnoj napravi, usled čega je lakše...


Bujanovac – Potpredsednik vlade Srbije i ministar unutrašnjih poslova Nebojša Stefanović prisustvovao je primopredaji tri navalna vatrogasna vozila koja su vatrogasci iz Južnog Velsa, udruženi u organizaciju „Blazing to Serbia”, donirali Sektoru za vanredne situacije, a koja će biti raspoređena u vatrogasno-spasilačkim jedinicama u Novom Pazaru, Bujanovcu i Dimitrovgradu, saopšteno je iz MUP-a Srbije.\nStefanović je istakao da će Ministarstvo ovim vozilima, uz navalne kamione i opremu koje je Ministarstvo već nabavilo, i koje planira da kupi tokom ove i naredne godine, pokušati da „pošalje u penziju” najstarije kamione koji su u vatrogasno-spasilačkim jedinicama više od 30 godina.\n„Zahvaljujem se sjajnim ljudima iz Južnog Velsa, koji već godinama sarađuju sa našim Sektorom za vanredne situacije. Tri navalna vatrogasna kamiona, samo su deo od 26 kamiona koje je prethodnih godina donirala ova organizacija”, rekao je Stefanović po primopredaji kamiona u sedištu Uprave za vanredne situacije u Beogradu.\nPrema njegovim rečima, ova donacija je simbol višegodišnjeg prijateljstva, a Ministarstvo unutrašnjih poslova i vatrogasci osećaju iskrenu zahvalnost organizaciji „Blazing to Serbia”, koja se trudi da pomogne u opremanju naših jedinica koje spasavaju živote u Srbiji.\n„Očekujem da ćemo, zahvaljujući ovoj donaciji, biti spremniji da pružimo pomoć građanima tamo gde je najpotrebnija. Ova vozila, za razliku od standardnih koja imaju obično tri lestve, imaju čak 11 lestvi, koje dostižu visinu od 14 metara. Reč je o vozilima izuzetne tehničke opremljenosti koja će u narednim godinama služiti našim vatrogascima za spasavanje života”, zaključio je Stefanović.\nOsnivač organizacije „Blazing to Serbia” i komandir stanice u Kafiliju Stiv Logan istakao je da je tokom desetogodišnje saradnje ostvarena jaka veza između vatrogasaca Srbije i Velsa i stvorena neraskidiva prijateljstva.\nLogan je ukazao da je ova organizacija, od osnivanja do danas donirala 26 vatrogasnih vozila i veću količinu vatrogasne opreme i dodao da je ova saradnja primer kako obični ljudi mogu ostvariti izuzetne odnose. Ambasador Velike Britanije Denis Kif naveo je da je ova donacija simbol dugogodišnje saradnje i prijateljstva između Srbije i Velsa, posebno u oblasti bezbednosti.\nIzvor: Politika i Koordinaciono telo


Šta je sve besplatno za đake? - JUGPRESS\nŠta je sve besplatno za đake?\nSvim učenicima leskovačkih osnovnih i srednjih škola grad Leskovac je omogućio besplatne sportsko-rekreativne i kulturne sadržaje u periodu od 1. do 19. februara 2017. godine, kako bi oni bili dostupniji đacima tokom zimskog raspusta, saopšteno je iz kabineta gradonačelnika.\nĐaci sa područja Leskovca će u ovom periodu moći da besplatno koriste bazene Ustanove za sport i fizičku kulturu SRC „Dubočica“ i klizalište u sklopu Turističke organizacije Leskovac, a za njih će besplatne biti i dečje predstave u Narodnom pozorištu, posete Narodnom muzeju, kao i učlanjenje u Narodnu biblioteku.\nLeskovački kulturni centar će učenicima dati 50% popusta za projekcije filmova Snežna kraljica 3 i Lego Betmen.\nPotrebno je da đaci prilikom posete ovih sadržaja sa sobom ponesu đačku knjižicu, dodaje se u saopštenju.


Vučić: Prosečna plata ide na 600 evra od januara - Sputnjik Srbija\n11:23 13.05.2021 Preuzmite kraći link\n„Izuzetno sam ponosan najnovijom prognozom, koju sam dobio sinoć oko 22 ili 22.30 sati, da je MMF promenio svoje projekcije za Srbiju. Ranije su govorili da će rast iznositi pet odsto. EK je takođe promenila prognozu i rekla da će biti 5,3 odsto i sada je i MMF promenio na šest odsto“, rekao je Vučić u kasarni „Dedinje“, gde je otvoren punkt za vakcinaciju pripadnika garnizona Beograd i članova njihovih porodica, prenosi Tanjug.\nVučić je istakao da je MMF došao na ono što je i Srbija govorila, da će rast BDP-a naše zemlje ove godine iznositi šest odsto.\n„Ja sam govorio da može i sedam odsto“, rekao je Vučić.\nVučić je dodao da je MMF promenio procenu za Srbiju u za 2022. godinu sa 3,8 na 4,5 odsto.\nTakođe, MMF kaže da Srbija ove godine uprkos ogromnom ulaganju u vojsku i investicione radove neće imati javni dug veći od 60,3 odsto i da će javni dug onda početi da pada.\nPredsednik je rekao rast BDP-a značiti da će prosečna plata u Srbiji već od 1. januara biti veća od 600 evra, a u Beogradu preko 770 ili 780 evra, kao i da će ova godina biti završena sa BDP-om većim od 50 milijardi evra.\nI antivakser zavrne rukav kad poslodavac odreši kesu: Koliko košta u Srbiji - zdravlje\nMMF, Srbija, prosečna plata, Aleksandar Vučić


AMERIČKI ANALITIČAR: Putin poslao novog ambasadora da odvoji Srbiju i Republiku Srpsku od Zapada | WebTribune\nHome SPEKTAR AMERIČKI ANALITIČAR: Putin poslao novog ambasadora da odvoji Srbiju i Republiku Srpsku od Zapada\nRuski predsednik Vladimir Putin hoće da Srbiju definitivno uzme od Zapada i baš zato je za ambasadora poslao svog najiskusnijeg diplomatu Aleksandra Bocan-Harčenka – ovo tvrdi američki analitičar Kurt Basuner, koji kaže da dolazak Bocan-Harčenka pokazuje da će Moskva još više udaljiti Beograd od evropske budućnosti.\nNjegovo prethodno postavljanje u Sarajevo shvaćeno je kao znak ozbiljne pažnje koju Moskva usmerava ka BiH i u to vreme kada je politika Zapada bila ono što volim da zovem “na birokratskom autopilotu”. Promena ruske pozicije, od onoga koji povremeno koristi situaciju da blago uzdrama odnose do agresivnog kvaritelja na Balkanu, poklapa se sa dolaskom Bocan-Harčenka u Sarajevo. Republika Srpska, koja je do maja 2014. godine podržavala produženje mandata snaga EU u BiH, tada je pozvala na njihovo povlačenje – ovjašnjava Basuner.\nOvakve izjave uvek daju članovi administracije koja je bivša i koja je navikla da razmišlja po istom principu i da koristi istu matricu, uvek lošu po Srbe. Srbija ne može da se dodatno približi Republici Srpskoj jer smo isti narod u dve države i to se neće promeniti. A Rusija nam je istorijski najveći prijatelj i to se takođe neće promeniti. Srbija je na evropskom putu, sa najboljim mogućim odnosima sa Rusijom. Ali oni koji ne žele dobro našoj državi uvek izvuku Rusiju kao strašilo – zaključuje Deđanski.


Iskustva sa otvaranjem naloga na Amazonu - Povoljna cena izrade i održavanja sajtova → Najpovoljnije → Povoljna cena izrade i održavanja sajtova\nKao što je poznato Amazon je jedna od najvećih firmi koje nude različite usluge. Imaju veliki broj servera i verovatno su jedna od najvećih firmi na svetu.\nUkoliko ste poželeli da imate određen server virtuelni server ili koristite neku drugu uslugu sa Amazona morali ste da otvorite nalog. Pri tome se traže podaci kao što je email adresa, telefon, ime i prezime, adresa stanovanja i druge stvari, kao i kod otvaranja nakoga kod drugih firmi koji se bave sličnim uslugama.\nMeđutim pored činjenice da nalog na Amazonu možete otvoriti i dodati vašu karticu za plaćanje, problem nastaje kod verifikacija naloga. Da bi bio aktivan i da bi ste mogli koristiti usluge morate da aktivirate vaš nalog.\nAktivacija putem Amazon sajta se obavlja tako što se na vaš broj telefona upućuje automatski poziv na koji treba da se javite i da unesete putem telefona pin koji vidite na sajtu Amazona.\nIako sam pokušavao nekoliko puta ni jedan jedini put unos pina nije bio uspešan i iako je pin koji sam uneo apsolutno isti kao onaj na sajtu Amazona. Ni jedanput verifikacija nije uspela i zato smatram da bi trebalo ukoliko ste iz Srbije preskočiti ovu firmu i ne trošiti vreme na otvaranje naloga iz jednostavnog razloga što se slične vrste usluga mogu dobiti kod kompanija kao što je OVH, Google, Microsoft.\nAmazon verovatno iz razloga što ima veliki broj klijenata i što je jedna od najbogatijih firmi na svetu neće da dozvoljava da neko iz Srbije otvara nalog. Jednostavno rečeno korisnici odavde i nisu bitni i mogu veoma lepo da funkcionišu bez nas. Osim toga pretpostavljam da smatraju kako korisnici iz siromašnih država u koje spada Srbija troše malo novca na njihovim servisima i samim tim nisu važni kao klijenti.\nZato nemojte da trošite vreme na otvaranje i verifikovanje naloga na Amazon sajtu već razmotrite druge kompanije koje nude iste ili slične vrste usluga po istoj ili sličnoj ceni kao Amazon.


RTCG - Radio Televizija Crne Gore - Nacionalni javni servis :: Društvo :: Muzička škola u Zeti i u Tuzima\nPODRUČNA ODJELJENJA 01. 08. 2017. 13:05 >> 12:40 0\nMuzička škola u Zeti i u Tuzima\nDvije područne ustanove muzičke škole "Vasa Pavić" formirane su osnovnim školama "Milan Vukotić" u Golubovcima i "Mahmut Lekić" u Tuzima.\nKomisija Ministarstva prosvjete obišla je ove dvije škole, kako bi utvrdila činjenično stanje za organizovanje područnih ustanova muzičke škole.\nIz Ministarstva je saopšteno da OŠ "Milan Vukotić" u Golubovcima pohađa više od hiljadu učenika. Nastava se, kako navodi, izvodi u dvije smjene i nalazi se u centralnom dijelu Zete, pa je organizovanje osnovnog muzičkog obrazovanja za svu djecu sa područja Zete, koja su zainteresovana i koja imaju muzičkog talenta, veoma značajno.\nOŠ 'Mahmut Lekić' u Tuzima pohađa više od 1.000 učenika, radi u dvije smjene i nalazi se u centralnom dijelu Malesije, pa bi organizovanje osnovnog muzičkog obrazovanja za svu djecu sa područja Malesije bila takođe veoma značajna.\n"Ovakvim aktivnovstima Ministarstvo prosvjete nastoji da proširi obrazovne mogućnosti koje će pomoći našoj djeci da otkriju i razvijaju svoje talente", rekao je povodom otvaranja područnih ustanova direktor Direktorata za obrazovanje pripadnika manjinskih naroda i drugih nacionalnih zajednica u Maraš Dukaj.\nU cilju bolje selekcije učenika, kao i bolje informisanosti djece i roditelja, predloženo je da se od početka drugog polugodišta organizuje muzički vrtić u obije škole, u koji bi se upisala djeca prvog i drugog razreda OŠ sa područja Zete i Malesije, a koji bi pohađali samo nastavu solfeđa (2 časa sedmično).\nMinistarstvo prosvjete Muzička škola "Vasa Pavić"\nKvalitetnija đačka užina za istu cijenu\nZavršena obnova škole u Komini\nTuzi dobile vrtić za više od 200 mališana


Mladi iz pokreta #VrijedniPažnje provode Dan volontera sa osobama iz ranjivih kategorija društva\nYou are at:Home»OMLADINSKI KUTAK»Mladi iz pokreta #VrijedniPažnje provode Dan volontera sa osobama iz ranjivih kategorija društva\nDan volontera, koji se 05. decembra obilježava širom svijeta, uz podršku nevladine organizacije World Vision BiH obiljažavaju i mladi iz pokreta #VrijedniPažnje. Ovim povodom će članovi pokreta iz 17 omladinskih udruženja iz 14 zajednica širom BiH svoje vrijeme, znanja i vještine podijeliti sa osobama iz najranjivijih kategorija društva.\n„Mi u Carpe diem-u, vjerujemo da svako, ukoliko mu se pruži prilika, može ispuniti svoj potencijal. Zato danas, učestvujemo u akciji pokreta Vrijedni pažnje na nacionalnom nivou, i svoje vrijeme provodimo sa djecom sa poteškoćama u razvoju, koji su nažalost zanemarena grupa ali svakako #VrijedniPažnje pojedinci.“\nPored udruženja iz Ilijaša, #VrijedniPažnje će organizirati aktivnosti u općinama Banovići, Doboj Istok, Kalesija, Kakanj, Kneževo, Kotor Varoš, Lukavac, Petrovo,Pale, Prnjavor, Sapna, Sarajevo.\n„Članstvo u pokretu #VrijedniPažnje i zajedničke aktivnosti su kod mladih ljudi uključenih u pokret razvili solidarnost i svjesnost da u borbi za pravo na život bez nasilja i dječija prava općenito, ne stoje sami i upravo su ove posjete i druženja rezultat te svjesnosti. Briga za najranjivije kategorije stanovništva koju iskazuju ovi mladi ljudi potvrđuje da mladi ljudi vjeruju u bolje i pravednije društvo za djecu i sve njegove članove“, izjavila je Dragana Bulić, predstavnica nevladine organizacije World Vision BiH.\nPrevious ArticleUskoro anketiranje poslodavaca u FBiH\nNext Article Edukacija za srednjoškolce o strukturi i radu općinskih službi


Darko zorić: Sada će nam svaka utakmica biti derbi!\nSlobodni dani su daleko iza nas, reprezentativna pauza se polako primakla kraju i za vikend nas već očekuje nastavak trke za bodovima u Super lige Srbije. Svoj meč 29. kola, fudbaleri Čukaričkog će odigrati u nedelju od 17 časova. Na Banovo brdo… »\nSportske.net: Zorić: "Nismo favoriti protiv Spartaka"Večernje novosti: Zorić: Nismo favoriti protiv Spartaka\nDukure: Želim u Liverpul\nFudbaler Votforda Abdulaje Dukure preporučio je sebe da pređe u Liverpul i poručio da ima veliku želju da zaigra na 'Enfildu'. Liverpul je, zajedno sa Totenhemom, pokazao veliko interesovanje za francuskog vezistu čija vrednost transfera se… »\nMozzart sport: Loša vest za Grujića! Liverpul i Dukure - kuva se!Večernje novosti: Dukure bi mogao da zameni DžANA u liverpulu: Želim na "Enfild"još 1 povezana\nNovickog gledamo i sledeće sezone\nKošarkaš Dalas Maveriksa Dirk Novicki rekao je da planira da i sledeće godine nastupa u NBA ligi, u izjavi za Njujork Tajms. Novicki će početkom sledeće sezone već imati 40 godina, ali misli da će biti spreman za još jednu godinu u profesionalnoj… »\nHot sport: Sjajna vest za ljubitelje košarke: Novickom se ne ide u penziju, gledamo ga i naredne sezone!Večernje novosti: Novicki neće u penziju: Planiram da se vratim i sledeće sezonejoš 1 povezana


Vučić: Srbi vole Slovence, i mislimo da ni Slovenci ne mrze Srbe - Sputnjik Srbija\n05:48 29 Septembar 2020\n22:07 28.01.2019 (osveženo 22:08 28.01.2019) Preuzmite kraći link\nVučić se u zdravici prvo zahvalio Pahoru, kojeg je oslovio sa „uvaženi gospodine predsedniče, dragi prijatelju, poštovani Borute“, što je sa delegacijom došao u Srbiju uprkos obavezama.\n„Ja mislim da je važno što smo danas ojačali temelje i počeli da zidamo višu zgradu saradnje između Srbije i Slovenije i čini mi se da sa više i odgovornosti, ali i obaveza gledamo na naše odnose u budućnosti i dobro razumemo da još mnogo toga moramo da uradimo da bismo očvrsli tu zgradu našeg prijateljstva. Mislim da ste danas i u Beogradu i na svakom drugom mestu, u Srbiji biste to takođe mogli da osetite, to je iskreno prijateljstvo bez zadrške, bez ikakvih zadnjih namera, bez ičega negativnog što bi Srbi i svi drugi građani Srbije mogli da osećaju prema slovenačkom narodu“, kazao je Vučić.\n„I mislimo da ni Slovenci ne mrze Srbe, mi mislimo da imamo, rekao bih, više nego dobar temelj da naše odnose unapređujemo. Naše ekonomije rade sve bolje i približavaju se jedna drugoj i trgovinska razmena je sve veća, onoliko koliko možemo mi da im omogućimo da rade još bolje, da još bliže sarađuju, da još više investitora dolazi iz Slovenije u Srbiju, još više investitora iz Srbije u Sloveniju i verujem da ćemo time uspeti da napravimo najbolji mogući ambijent za još bolje rezultate“, naveo je Vučić.\nSrpski predsednik se šefu slovenačke države zahvalio ne samo za podršku evropskom putu Srbije, već i na ličnom trudu da razume probleme Srbije, da razume i političke probleme Srbije koji nisu laki.\n„I teško je naći zemlju (poput Srbije) koja ipak snažno gura napred i u svom ekonomskom razvoju, a koja se nalazi pod velikim pritiskom zbog nerešenih odnosa sa Prištinom, zbog drugih problema u regionu, a koja se trudi da na miran i civilizovan način te probleme rešava. Ne zaboravite, prošlo je 70 dana otkad su nam uveli takse od 100 posto na našu robu, suprotno Cefti, suprotno svim evropskim normama i pravilima, a mi vam i ni ne plačemo i ne kukamo, i ne žalimo se, trpimo, ne provodimo nikakve kontramere i trudimo se da budemo pouzdan partner svakome ko želi da bude partner sa Srbijom“, poručio je Vučić.\nOn se Pahoru takođe zahvalio na ogromnoj ulozi i ogromnom angažmanu u procesu Brdo–Brioni.\n„Ja verujem da ćemo moći još više u ovim političkim ključnim stvarima da doprinesemo učvršćenju stabilnosti i mira i posle sednice u Tirani procesa Brdo-Brioni. Što se odnosa Srbije i Slovenije tiče, ti odnosi, uveren sam, biće još bliži, još topliji, i siguram sam u korist i u interesu srpskog i slovenačkog naroda. Hvala što ste došli i želim Vam da se osećate kao kod svoje kuće. Živelo prijateljstvo Srbije i Slovenije“, zaključio je Vučić.\nPahor je u zdravici na slovenačkom jeziku ocenio da je slovenačko-srpsko prijateljstvo „prijateljstvo bez proračunatosti“.\n„Danas sam se dobro osećao. Mislim da bi bilo patetično reći da sam se osećao kao kod kuće, ali svakako sam osećao da se nalazim među iskrenim ljudima, koji takođe mogu i drugačije da razmišljaju… ali se trudimo da imamo iskrene prijateljske odnose između dva naroda, između dve države“, kazao je Pahor.\nOn je zdravicu završio rečima: „Živelo slovenačko-srpsko prijateljstvo“.\nBorut Pahor, Srbija


Vozaču ministrice duplo veća plata – Glas TK – Vaše najdraže novine\nIzmeđu ostalog, Ured za reviziju institucija u FBiH je utvrdio kako nisu ispoštovane odredbe Zakona o budžetima, da javne nabavke nisu potpunosti u skladu sa zakonom, ali i da nisu poštovani zakonski propisi i akti u dijelu obračuna za rad komisija, izdataka za službena putovanja, troškove goriva i službenih vozila. S tim u vezi, Ministarstvo finansija u odnosu na 2015. godinu nije realiziralo čak 17 revizorskih preporuka. Revizori ističu da je budžetom Federacije BiH za 2016.\nMinistarstvu finansija, nakon rebalansa, odobreno oko 1,103 milijarde KM, od čega je za otplatu dugova planirano čak oko 912 miliona KM, dok su izdaci za kamate za primljene pozajmice iznosili oko 120,35 miliona KM, što je činilo ukpuno 93,61 posto ukupno odobrenog budžeta Ministarstva. “Može se zaključiti da nisu dosljedno poštovane odredbe Zakona o budžetima u FBiH i Zakona o izvršavanju budžeta FBiH za 2016. godinu”, navode revizori.\nInače, ukupno ostvareni prihodi u nadležnosti Ministarstva bili su oko 26,67 miliona KM, i u odnosu na 2015. veći su za cijelih 17,7 miliona. Istovremeno, struktura rashoda, koji su iznosili nešto preko milijarde KM, vrlo je interesantna, a revizori primjećuju da je za otplatu duga otišlo čak oko 886,6 miliona KM, od čega na kamate i ostale naknade gotovo cijelih 100 miliona KM!\nNo, ono što šokira jeste podatak da je mjesečna naknada vozaču ministrice Jelke Miličević (HDZ), a koji je do avgusta 2016. bio angažovan po ugovoru o djelu, po tom osnovu iznosila čak 1.700 KM. “Poređenja radi, prema koeficijentu utvrđenom internim pravilnikom o plaćama, plaća za radno mjesto vozača predviđena je u iznosu od 895 KM”, navode revizori. Shodno toj praksi, i izdaci za putne troškove (oko 67.700 KM) povećani su za 48 posto, a revizori navode kako u nekim slučajevima ne mogu potvrditi tačnost podataka na nalozima za službena putovanja vozača ministrice.\nRevizori su utvrdili da su izdaci na kamate tokom 2016. iznosili gotovo 100 miliona KM, te da su u odnosu na prethodnu godinu veći za oko 15,5 miliona. “Izdaci za otplate dugova iznose 886.577.374 KM, što je 97 posto od plana i u odnosu na prethodnu godinu povećani su za 70.849.322 KM”, navode, između ostalog, revizori.\n← Otkupljivači: Maksimalna otkupna cijena može biti 1,50 KM\nLA: Mayweather i McGregor odradili prvo sučeljavanje →


Zbog turbulentne veze s oženjenim pevačem Slobom Radanovićem, producenti joj povećali honorar sa 600 na 800 evra nedeljno!\nProdukcija „Zadruge“ povećala je za 200 evra nedeljni honorar Luni Đogani zato što je znatno doprinela gledanosti rijalitija. Tako će ona ubuduće sedmično sarađivati 800, umesto dosadašnjih 600 evra!\nOno što je Luna uradila za „Zadrugu“ vrlo brzo su prepoznali gledaoci, kojima je blogerka postala glavni favorit, ali i producenti, tako što su je pošteno novčano nagradili za trud. Prema našim saznanjima, Luna je jedina učesnica koja je prošle nedelje potpisala novi ugovor na zahtev produkcije.\nOstaje do kraja\n– Luna je pojedinačno najviše doprinela da gledanost „Zadruge“ bude u samom vrhu i red je bio da bude nagrađena za to. Ona je, prema prvobitnom ugovoru, bila među učesnicima koji su bili srednje plaćeni – 600 evra nedeljno. Zato smo prošlog petka s njom potpisali novi ugovor kojim joj honorar povećan za još 200 evra na nedeljnom nivou – kaže naš izvor blizak produkciji.\nJoš 18 nedelja\n– Do završetka „Zadruge“ ostalo je još 18 nedelja, što znači da će ona moći da zaradi još 14.400 evra ukoliko ostane do finala. Ukupno bi samo od nedeljnih honorara njena zarada bila čak 27.000 evra. Zasad, Luna je među tri takmičara koji imaju najviše šanse da osvoje prvo mesto. Ako se to dogodi, njoj neće biti isplaćeni nedeljni honorari, već samo glavna nagrada od 50.000 evra – rekao je naš sagovornik.\nANABELA PODIGLA ĆERKINIH 3.000 EVRA!\nAnabela Atijas podigla je krajem decembra 3.000 evra od ćerkinog honorara, uz obrazloženje da joj je taj novac neophodan da plati novu pesmu. Producenti su morali da joj isplate traženi novac jer je blogerka pre ulaska u „Zadrugu“ ovlastila svoju majku da može da podigne njenu zaradu.\nTagovianabela atijas honorar luna đogani zadruga ZARADA\nStefan Živojinović progovorio o sukobu između Lepe Brene i Aleksandre Prijović!\nTajna uspeha: Ovih 11 stvari milioneri rade drugačije od nas\nPrirodni načini za smanjenje zadržavanja vode!\nOvo su stvari koje bi žene trebalo više da rade u krevetu!\nSlika Darka Lazića o kojoj svi danas pričaju\nDecember 11, 2017 1:25 am\nRecept dana: Domaće tortilje sa piletinom


Timovi FUCZ od jutros tragaju za nestalim Amarom Ramićem iz Tuzle - Bolja Tuzla\nDva tima Federalne uprave civilne zaštite (FUCZ) od jutros pretražuju nekoliko lokacija u okolini Tuzle kako bi pronašli mladića Amara Ramića (21) iz tog grada koji je nestao u srijedu, 2. maja ove godine, nakon što je oko 16.20 sati izašao iz stana u kojem živi sa roditeljima.\nNjegov nestanak prijavljen je Policijskoj stanici Istok Policijske uprave Tuzla u četvrtak, 3. maja, oko 20.00 sati.\nPotrazi na terenu prethodilo je prikupljanje informacija od porodice i prijatelja, pa su timovi krenuli u pretraživanje mjesta na kojima bi se nestali mladić mogao nalaziti. U toku potrage provjeravaju se i dodatne informacije prikupljene na terenu koje bi mogle dovesti do saznanja gdje se nalazi nestali mladić.\nPretraženo je nekoliko lokacija od kojih su i one u blizini Lovačkog doma i TV-repetitora na Majevici. Potraga će se nastaviti sve dok to vremenski uslovi budu dozvoljavali, a od situacije na terenu i prikupljenih informacija zavisit će dalji tok potrage.\nI drugi timovi FUCZ su u pripravnosti i spremni su se uključiti u potragu ako bude potrebno, saopćeno je iz FUCZ.


Održana Evropska nedelja sporta u Pinkijevoj školi! - Portal Sremske Mitrovice\nNeophodno je da se mladi edukuju o značaju bavljenja fizičkom aktivnošću. Postoji dosta načina zahvaljujući kojima deca i omladina mogu da budu što više aktivniji u vrtiću u školi, na fakultetu. Popularizovanje fizičke aktivnosti kroz obrazovanje doprinosi razvoju aktivnijih generacija i vredna je investicija u budućnost našeg društva. Roditelji i nastavnici imaju veliku ulogu kada je u pitanju fizička aktivnost dece u školi i van nje.Akciju TreninGO izazov „Trčim za školu” podržao je Olimpijski komitet Srbije, Ministarstvo omladine i sporta, Savez za školski sport Srbije, sve to zahvaljujući delegaciji Evropske unije u Srbiji, prema rečima Mirjane Ivković.Kako kaže Mirjana Ivković u ime Olimpijskog komiteta Srbije: „Akcija TreninGO Trčim da školu pokrenuta je septembra prošle godine i trajala do 13. novembra kada širom naše zemlje pretrčano više od 14.000 km.\nU akciji je učestvovalo deset škola, prve tri škole su nagrađene sportskim rekvizitima u iznosu od 300, 200 i sto hiljada dinara, međutim, mi smo hteli da ponovimo čuvenu izreku da nije samo važno pobediti, već je važnije učestvovati. Tako smo rešili da i škole koje su zauzele od četvrtog do desetog mesta nagradimo sportskim rekvizitima. Za đake OŠ „Boško Palkovljević Pinki” organizovali smo i pet radionica, jedna je fitness radionica sa našim profesionalnim instruktorom, a ostale četiri radionice su bazirane na promociji olimpijskih vrednosti i fer-pleja među decom, kako zajedno da rade, da sarađuju i da urade neke zanimljive zadatke.”


JOŠ JEDNO ISTRAŽIVANJE: Opozicija bježi DPS-u 3 mandata, SDP dobija dva – Volim Podgoricu\nPočetna/Najčitanije/JOŠ JEDNO ISTRAŽIVANJE: Opozicija bježi DPS-u 3 mandata, SDP dobija dva\nNakon jučerašnje prezentacije istraživanja CEDEM-a, koje je su iz DPS-a ocijenili kao “lažno”, još jedno istraživanje političkog raspoloženja građana govori u prilog prednosti opozicije na izborima 30. avgusta.\nISTRAŽIVANJE CEDEM-a: Povjerenje u političke institucija na istorijskom minimumu, najviše se vjeruje sistemu obrazovanja, pa SPC\nCEDEM: Krivokapić najpopularniji političar, prati ga Đukanović, DPS ima 35,3 odsto\nPrema istraživanju Intelligent Communications u koje je Portal Volim Podgoricu imao uvid, opozicione koalicije u konačnim rezultatima izbora, imaju tri mandata prednosti u odnosu na DPS, dok SDP koja nastupa samostalno, prema ovom istraživanju ima dva mandata.\nIstraživanje je sprovedeno u periodu 05 – 11. avgust, nakon predaje izbornih listi a njime su obuhvaćena 1004 ispitanika raznorodnih stuktura, te je, kako se navodi u obrazloženju, uzorak reprezentativan.\n“Demokratska partija socijalista u odnosu na prethodno publikovano istraživanje (januar, 2020.) bilježi blagi rast, te da su sada izbori, za njih bi glasalo 35,1% građana. Rast od 2,3% u odnosu na raniji period isključivo se može pripisati razgovorima koje je prije dvadesetak dana Vlada inicirala i vodila sa predstavnicima MCP, što je medijski plasirano očigledno s uspjehom da vlast „pruža ruku“ i nudi kompromis, ali ga Crkva svjesno odbacuje. Ovim je DPS uspio da sanira štetu koju je proizveo usvanjem Zakona o slobodi vjeroispovijesti u vlastitom članstvu koje je po pitanju vjeroispovijesti dominantno naklonjeno MCP”, navodi se u obrazloženju istraživanja.\nPo snazi slijede koalicije „Za budućnost Crne Gore“ koju čine Demokratski front, Prava Crna Gora i Socijalistička narodna partija.\n“Po svemu sudeći oni su postigli sinergetski efekat, pa bi ovom političkom savezu podršku pružilo 25,9 %. Ova koalicija dodatno je osnažila pozicije DF-a, dajući mu lidersku poziciju u njoj, ali i bez sumnje pružila mogućnost da politički prežive oni koji teško da bi mogli doći do mandata samostalnim nastupom. Slična situacija je i sa koalicijom „Mir je naša nacija“ koju čine Demokratska Crna Gora, Demos, PiR, Nova Ljevica. Naime, za ovu koaliciju bi glasalo 15,5% ispitanika.\nURA bi ostvarila podršku od 7,5%, mada njeno biračko tijelo pokazuje izrazito čudna, da ne kažemo „lutajuća“ svojstva. Svakako, u prilog su im išla umjerena, ali vidna koketiranja SDP-a prema DPS-u, s akcentom na izjavama nekih funkcionera ove partije da su spremni na koaliciju sa DPS-om. Ne treba podsjećati da oni dijele ideološki isto biračko tijelo, procrnogorsko, građansko, ali opoziciono. Upravo ovo može SDP koštati parlamentarnog statusa, koji je trenutno sa rejtingom od 3,1% imaju”, navodi se u obrazloženju istraživanja.\nZa Bošnjačku stranku bi, prema istraživanju IC glasalo 5,4% ispitanika, odnosno osvojili bi 4 poslanička mjesta u Skupštini Crne Gore, dok SD-u po ovom istraživanju sa 2,6 % ne bi prošao cenzus.\nTakođe, prema ovom itraživanju HGI, koji ima 0.3%, osvaja jedan mandat (po Zakonu je neophodno 0.35%). Kako postoje dvije hrvatske izborne liste, koje mogu podijeliti glasove, čime bi Hrvatska nacionalna zajednica ostala bez mandata. U tom slučaju, na ove rezultate istraživanja opozicija bi povećala svoj rezultat za taj jedan mandat.\n“Po istraživanju javnog mnjenja Albanske koalicije (njih dvije) u zbiru su osvojile 4.4%. Međutim, u obračunu mandata nije moguće ukalkulisati više od 3%, razlog tome leži u zakonskom ograničenju, Albanske koalicije osvojiće 2 mandata. Da su Albanske političke partije napravile jednu listu očigledno da bi na izborima mogle računati na minimum 3, ako ne i 4, mandata.\nAlbanske i Hrvatske političke partije su napravile grešku time što nijesu išle u okviru jednog subjekta nacionalnog predznaka koji bi predstavljao svaku od njih, što njihove glasove može odnijeti upravo onima koje smatraju najvećim oponentima.\nZa konačne rezultate bitan je stepen izlaznosti koji će se ostvariti 30. avgusta. U ovom istraživanju on je iznosio 66.9%”, zaključuje se u istraživanju.\n"PLAŽE SU PRAZNE ALI SU NJIHOVI DŽEPOVI PUNI" Pogledajte novi spot koalicije "Za budućnost Crne Gore"\n15. Avgusta 2020. u 07:40\nSamo sto istrazivanjem nije obuhvacena SD


Pravila o zaštiti privatnosti - Hotel Orbis | Official website\nOva Izjava o zaštiti privatnosti se odnosi na veb sajt www.orbishotel.rs koji je u vlasništvu i kojim upravlja objekat Orbis Design Hotel & Spa. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.orbishotel.rs. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na office@orbishotel.rs .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na office@orbishotel.rs . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na office@orbishotel.rs . Takođe, svoja pitanja i nedoumice možete da uputite lokalnim organima za zaštitu podataka.


Ekonomija Federacije BiH na putu oporavka – Livno Novine\nRadi zaštite svog stanovništva, Vlada Federacije BiH je sredinom ožujka 2020. godine proglasila stanje nesreće i uvela niz restriktivnih mjera koje su bile uspješne u obuzdavanju prvog vala pandemije, ali su dovele do pogoršanja ekonomske situacije i pada gotovo svih ekonomskih indikatora. Čitava ekonomija Federacije BiH je u prošloj godini doživjela pad od 3,7 posto u odnosu na 2019., dok je u jednom trenutku pandemije posao izgubilo 26.500 ljudi usporedno sa periodom prije pandemije.\nDa bi odgovorila na negativne efekte pandemije, Vlada Federacije BiH je usvojila paket mjera u vrijednosti od skoro pola milijarde KM koji je uključivao pomoć najugroženijim sektorima, subvencioniranje bruto plaće radnika u poduzećima najviše pogođenim pandemijom, te transfer kantonima i općiinama koji su se suočili sa značajnim padom svojih prihoda.\nTako je bruto domaći proizvod u prvom kvartalu ove godine iznosio 5,5 milijardi KM što je najbolji ostvareni rezultat ikada kada su u pitanju prva tri mjeseca. Ovaj rezultat je u velikoj mjeri posljedica rekordnog izvoza – u prvih sedam mjeseci 2021. izvoz je za 544 miliona KM veći nego u istom periodu pretpandemijske 2019. Ako se ovaj trend nastavi, Federacija BiH će premašiti godišnji izvoz iz 2018. koji je zapravo najveći ikada. Potrebno je naglasiti da je u prošloj godini Vlada Federacije BiH izdvojila 30 miliona KM za pomoć izvoznicima.\nOporavak je očit i kada se promatraju podaci za prihode od direktnih i indirektnih poreza, te mjesečna neto plaća u Federaciji BiH. Primjera radi, prihodi od doprinosa, poreza na dohodak i poreza na dobit su u prvih pola godine za 123 miliona KM veći nego u istom periodu 2019. godine, dok radnici u istom periodu u prosjeku zarađuju 58 KM više nego u pretpandemijskoj 2019.\nNekoliko izazova, međutim, i dalje ostaje. Najveći i najznačajniji je povratak ljudi na svoja radna mjesta. U ovom trenutku, u Federaciji BiH je i dalje oko 7.500 manje zaposlenih nego u periodu prije pojave koronavirusa. Međutim, u odnosu na najgori period pandemije na posao se vratilo oko 20.000 ljudi. Usvajanjem novih zakona o doprinosima i porezu na dohodak od strane Parlamenta Federacije BiH stvorila bi se ključna pretpostavka za povratak ljudi na posao i stvaranje novih radnih mjesta u svim sektorima privrede. Ovim zakonima bi se, nadalje, povećao stupanj konkurentnosti ekonomije, ali i otvorio prosto za daljnji rast realnih plaća.\nPovratkom ljudi na radna mjesta, ekonomija tako ne samo što bi se oporavila od negativnih posljedica pandemije, već je na putu da ostvari nekoliko najboljih rezultata ikada, prenosi Fena.